cyanic-selkie/wikianc huggingface dataset:
ಕರೀನಾ ಕಪೂರ್
ಜಬ್‌ ವಿ ಮೆಟ್‌ ಮತ್ತು ಇನ್ನಿತರ ಸಿನಿಮಾಗಳು (೨೦೦೭–ಪ್ರಸ್ತುತದವರೆಗೆ)
ಕರೀನಾ ನಂತರ ಇಮ್ತಿಯಾಜ್ ಅಲಿ ನಿರ್ದೇಶಿಸಿದ ಪ್ರಣಯದ ಹಾಸ್ಯಮಯ ಚಿತ್ರ, ಜಬ್‌ ವಿ ಮೆಟ್‌ (೨೦೦೭) ಸಿನಿಮಾದಲ್ಲಿ ಬದುಕಿನ ಕುರಿತು ಅದಮ್ಯ ಉತ್ಸಾಹ, ಲವಲವಿಕೆಯುಳ್ಳ ಸಿಖ್‌ ಹುಡುಗಿ, ಸಿನಿಮಾದ ಮುಖ್ಯಪಾತ್ರಧಾರಿ ಗೀತ್‌ ಧಿಲ್ಲೂನ್‌ಳ ಪಾತ್ರದಲ್ಲಿ ನಟಿಸಿದಳು. ಅವಳು ಶಾಹಿದ್ ಕಪೂರ್‌ಗೆ ಎದುರಾಗಿ ನಟಿಸಿದ್ದ ಈ ಚಿತ್ರವು ರೈಲಿನಲ್ಲಿ ಭೇಟಿಯಾಗುವ ಪರಸ್ಪರ ವೈರುದ್ಧ ವ್ಯಕ್ತಿತ್ವಗಳ ಇಬ್ಬರು ವ್ಯಕ್ತಿಗಳು, ನಿಧಾನವಾಗಿ ಪ್ರೀತಿಸುವ ಕಥೆಯನ್ನು ಹೊಂದಿತ್ತು. ಸಿನಿಮಾಕ್ಕೆ ವಿಮರ್ಶಕರು ಉತ್ತಮವಾಗಿ ಪ್ರತಿಕ್ರಿಯಿಸಿದರು ಮತ್ತು ಅದು ವರ್ಷದ ಅತ್ಯಂತ ಯಶಸ್ವೀ ಸಿನಿಮಾ ಆಯಿತು. ದೇಶಾದ್ಯಂತ ಗಲ್ಲಾಪೆಟ್ಟಿಗೆಯಲ್ಲಿ ೩೦೩ ದಶಲಕ್ಷ ರೂ. ಗಳಿಸಿತು (೬.೫೮ ದಶಲಕ್ಷ ಅಮೆರಿಕನ್ ಡಾಲರ್‌) inr 303000000. ಅವಳು ಈ ಸಿನಿಮಾದ ಅಭಿನಯಕ್ಕೆ  ಫಿಲ್ಮ್‌ಫೇರ್ ಅತ್ಯುತ್ತಮ ನಟಿ  ಪ್ರಶಸ್ತಿ ಮತ್ತು ತನ್ನ ಎರಡನೇ ಅತ್ಯುತ್ತಮ ನಟಿ ಸ್ಟಾರ್‌ ಸ್ಕ್ರೀನ್ ಅವಾರ್ಡ್‌ ಸೇರಿದಂತೆ ಹಲವಾರು ಪ್ರಶಸ್ತಿಗಳನ್ನು ಗಳಿಸಿದಳು. ಸಿಎನ್‌ಎನ್‌-ಐಬಿಎನ್‌‌ ನ ರಾಜೀವ್‌ ಮಸಂಡ್‌ ಹೀಗೆ ಬರೆದಿದ್ದರು, "ಒಂದಿಷ್ಟೂ ಹಿಂಜರಿಕೆಯಿಲ್ಲದೆ, ಸ್ವಯಂಸ್ಫೂರ್ತಿಯಿಂದ ನಟಿಸುವ ಕರೀನಾ ಕಪೂರ್ ಈ ಸಿನಿಮಾದ ಆತ್ಮ, ಬಹುದೊಡ್ಡ ಶಕ್ತಿಯಾಗಿದ್ದಾಳೆ. ತನ್ನ ಪಾತ್ರಕ್ಕೆ ಜೀವತುಂಬುವಲ್ಲಿ ಕೇವಲ ಸೌಂದರ್ಯ ಮಾತ್ರವಲ್ಲ, ಸಹಜಾಭಿನಯದ ಕಲಾತ್ಮಕ ಅಭಿವ್ಯಕ್ತಿಯನ್ನು ತುಂಬಿದಂತಿದೆ" ಎಂದು ವರ್ಣಿಸಿದ್ದಾರೆ. ಜಬ್‌ ವಿ ಮೆಟ್‌ ಸಿನಿಮಾದ ಶೂಟಿಂಗ್‌ ನಡೆಯುವಾಗ, ಕರೀನಾ ಮತ್ತು ಶಾಹಿದ್ ತಮ್ಮ ಮೂರು ವರ್ಷಗಳ ಸಂಬಂಧವನ್ನು ಕೊನೆಗೊಳಿಸಿದರು. ಸಾಕಷ್ಟು ಪ್ರಚಾರ ಪಡೆದ ಈ ಕೊನೆಗೊಂಡ ಸಂಬಂಧದ ಕುರಿತು ಮುಂಬಯಿ ಮಿರರ್‌‌ ನಲ್ಲಿ ಕೇಳಿದಾಗ, "ನನಗೆ ಆತನ ಕುರಿತು ಗೌರವವಿದೆ. ಮುಂದೊಂದು ದಿನ ನಾವು ಒಳ್ಳೆಯ ಗೆಳೆಯರಾಗುತ್ತೇವೆ ಎಂಬ ಭರವಸೆ ಇದೆ.   ಆತ ತುಂಬ ಒಳ್ಳೆಯ ಹುಡುಗ." ಎಂದು ಹೇಳಿದ್ದಳು. ಈ ಸಮಯದಲ್ಲಿಯೇ ಅವಳು, ತಾಶನ್‌‌ (೨೦೦೮) ಸಿನಿಮಾದಲ್ಲಿ ಸಹನಟನಾಗಿದ್ದ ನಟ ಸೈಫ್‌ ಅಲಿ ಖಾನ್‌ ಜೊತೆಗೆ ಡೇಟಿಂಗ್ ಮಾಡುವ ಕುರಿತ ಗಾಳಿಸುದ್ದಿಗಳು ಹಬ್ಬಿದ್ದವು. ೨೦೦೭ರ ಅಕ್ಟೋಬರ್‌‌ ೧೮ರಂದು, ಮನೀಶ್‌ ಮಲ್ಹೋತ್ರಾರ ಲ್ಯಾಕ್ಮೆ ಫ್ಯಾಶನ್ ಸಪ್ತಾಹ ದ ಗ್ರಾಂಡ್‌ ಫೈನಲ್‌ ಶೋನಲ್ಲಿ ಖಾನ್ ತಮ್ಮಿಬ್ಬರ ಸಂಬಂಧದ ಕುರಿತು ಮಾಧ್ಯಮಕ್ಕೆ ಖಾತ್ರಿಪಡಿಸಿದರು.
೨೦೦೮ರಲ್ಲಿ, ಅವಳು ಅಕ್ಷಯ್‌ ಕುಮಾರ್, ಸೈಫ್‌ ಅಲಿ ಖಾನ್‌ ಮತ್ತು ಅನಿಲ್‌ ಕಪೂರ್‌‌ ಅವರೊಂದಿಗೆ ವಿಜಯ್‌ ಕೃಷ್ಣಾ ಅವರ ಆಕ್ಷನ್‌-ಥ್ರಿಲ್ಲರ್ ಸಿನಿಮಾ ತಾಶನ್‌ ದಲ್ಲಿ ನಟಿಸಿದಳು. ಬಾಲಿವುಡ್ ಹಂಗಾಮ ಆಯೋಜಿಸಿದ ಜನಮತ ಸಮೀಕ್ಷೆಯು ಇದು ಅತಿ ನಿರೀಕ್ಷಿತ ಸಿನಿಮಾಗಳಲ್ಲಿ ಒಂದೆಂದು ಹೆಸರಿಸಿತ್ತಾದರೂ, ಈ ಸಿನಿಮಾ ವಾಣಿಕ್ಯಜವಾಗಿ ಮತ್ತು ವಿಮರ್ಶಾತ್ಮಕವಾಗಿ ಸೋತುಹೋಯಿತು. ಅವಳು ನಂತರ ಯಶ್ ರಾಜ್ ಫಿಲ್ಮ್ಸ್ ಮತ್ತು ವಾಲ್ಟ್‌ ಡಿಸ್ನಿ ಪಿಕ್ಚರ್ಸ್‌ನ ಅನಿಮೇಟೆಡ್ ಸಿನಿಮಾ ರೋಡ್‌ಸೈಡ್ ರೋಮಿಯ ದಲ್ಲಿ ರೋಮಿಯೋ ಎಂಬ ಬೀದಿ ನಾಯಿಯ ಪ್ರೇಮಿಯಾದ ಲೈಲಾ ಎಂಬ ನಾಯಿಯ ಪಾತ್ರಕ್ಕೆ ಧ್ವನಿ ನೀಡಿದ್ದಳು. ಹಾಲಿವುಡ್‌‌ ಸ್ಟುಡಿಯೋ ಒಂದರಿಂದ ಉತ್ತರ ಅಮೆರಿಕದಲ್ಲಿ ಬಿಡುಗಡೆಯಾದ ಎರಡನೇ ಬಾಲಿವುಡ್ ಸಿನಿಮಾ ಇದು. ಈ ಪಾತ್ರಕ್ಕೆ ತಯಾರಾಗಲು, ಕರೀನಾ ಹಲವಾರು ಹಾಲಿವುಡ್‌‌ ಅನಿಮೇಟೆಡ್ ಸಿನಿಮಾಗಳನ್ನು ನೋಡಿ, ಅಲ್ಲಿಯ ನಟರು ಹೇಗೆ ತಮ್ಮ ಸಂಭಾಷಣೆಗಳನ್ನು ಹೇಳುತ್ತಾರೆ ಎಂಬುದನ್ನು ವಿಶ್ಲೇಷಿಸಲು ಪ್ರಯತ್ನಿಸಿದ್ದಳು. ಕರೀನಾ ನಂತರ ರೋಹಿತ್ ಶೆಟ್ಟಿಯ ಗೋಲಮಾಲ್ ರಿಟರ್ನ್ಸ್ ಹಾಸ್ಯಮಯ ಚಿತ್ರದಲ್ಲಿ ನಟಿಸಿದಳು, ಇದು ೨೦೦೬ರ ಗೋಲಮಾಲ್  ನ ನಂತರದ ಭಾಗವಾಗಿತ್ತು. ಅಜಯ್ ದೇವ್‌ಗನ್, ಅರ್ಷದ್‌ ವಾರ್ಸಿ ಮತ್ತು ತುಷಾರ್ ಕಪೂರ್, ಹೀಗೆ ಬಹುತಾರಾಗಣವಿದ್ದ ಈ ಚಿತ್ರದಲ್ಲಿ ಕರೀನಾ ಗಂಡ ವಿಶ್ವಾಸದ್ರೋಹಿ ಎಂದು ನಂಬಿದ ಅವಿಶ್ವಾಸಿ ಹೆಂಡತಿಯ ಪಾತ್ರ ಮಾಡಿದ್ದಳು. ಈ ಚಿತ್ರಕ್ಕೆ ವಿಮರ್ಶಕರಿಂದ ಉಭಯರೀತಿಯ ಪ್ರತಿಕ್ರಿಯೆ ವ್ಯಕ್ತವಾಯಿತು ಮತ್ತು ಕರೀನಾಗೂ ಮಿಶ್ರರೀತಿಯ ವಿಮರ್ಶೆ ದೊರೆಯಿತು. ಇಂಡಿಯನ್‌ ಎಕ್ಸ್‌ಪ್ರೆಸ್‌ ಈ ಚಿತ್ರಕತೆ ಅಸಲಿಯಲ್ಲ ಎಂದು ಅಭಿಪ್ರಾಯಪಟ್ಟು, "ಸಂದೇಹಾಸ್ಪದ ಹೆಂಡತಿ ತನ್ನ ಗಂಡನ ಮೇಲೆ ಕಣ್ಣಿಡುವುದರಲ್ಲಿ ಏನೂ ಹೊಸತನವಿಲ್ಲ ಮತ್ತು ಕರೀನಾ ಅದನ್ನು ನಿಭಾಯಿಸಿದ ರೀತಿಯಲ್ಲಿಯೂ ಏನೂ ಹೊಸತನವಿಲ್ಲ" ಎಂದು ಬರೆದಿತ್ತು. ಆದರೆ ಗೋಲ್‌ಮಾಲ್‌ ರಿಟರ್ನ್ಸ್ ಗಲ್ಲಾಪೆಟ್ಟಿಗೆಯಲ್ಲಿ ಅಂತರಾಷ್ಟ್ರೀಯ ಗಳಿಕೆಯೂ ಸೇರಿ ೭೯೩ ದಶಲಕ್ಷ ರೂ.(೧೭.೨೧ ದಶಲಕ್ಷ ಅಮೆರಿಕನ್ ಡಾಲರ್‌) inr 793000000 ಆದಾಯ ಗಳಿಸಿತು.
ಇದರ ನಂತರದ ವರ್ಷ, ಕರೀನಾ ಶಬ್ಬೀರ್‌ ಖಾನ್ ಅವರ ಪುರುಷ-ಸ್ತ್ರೀ ಮಧ್ಯದ ಸಂಘರ್ಷದ ವಿಷಯವುಳ್ಳ ಕಂಬಖ್ತ್‌ ಇಷ್ಕ್‌ ಹಾಸ್ಯಚಿತ್ರದಲ್ಲಿ ಅಕ್ಷಯ್‌ ಕುಮಾರ್ಗೆ ಎದುರಾಗಿ ಸುಮಿತ್ರಾ ರಾಯ್ ಪಾತ್ರದಲ್ಲಿ ನಟಿಸಿದಳು. ಲಾಸ್‌ ಎಂಜಲೀಸ್‌, ಕ್ಯಾಲಿಫೋರ್ನಿಯಾದಲ್ಲಿ ನಡೆಯುವ ಈ ಕಥೆ, ಕ್ಯಾಲಿಫೋರ್ನಿಯಾದ ಯುನಿವರ್ಸಲ್‌ ಸ್ಟುಡಿಯೋಸ್‌ ಹಾಲಿವುಡ್‌‌ನ ಒಳಗೆ ಚಿತ್ರೀಕರಣಗೊಂಡ ಮೊಟ್ಟಮೊದಲ ಭಾರತೀಯ ಚಿತ್ರ ಎಂಬ ಹೆಗ್ಗಳಿಕೆಗೆ ಪಾತ್ರವಾಯಿತು. ಕೆಲವು ಕಿರು ದೃಶ್ಯಗಳಲ್ಲಿ ಹಾಲಿವುಡ್‌‌ ನಟರೂ ಅಭಿನಯಿಸಿದರು. ವಿಶ್ವಾದ್ಯಂತ ಈ ಸಿನಿಮಾ ಚೆನ್ನಾಗಿ ಹಣ ಗಳಿಸಿತು,inr 840000000 ಆದರೆ ಉತ್ತಮ ವಿಮರ್ಶೆ ಗಳಿಸುವಲ್ಲಿ ವಿಫಲವಾಯಿತು. ದಿ ಟೈಮ್ಸ್‌ ಆಫ್‌ ಇಂಡಿಯಾ ಪತ್ರಿಕೆಯು ಅವಳ ಅಭಿನಯ "ಪೂರ್ಣ ನೆಲ ಕಚ್ಚಿದೆ" ಎಂದು ವರ್ಣಿಸಿತು. "ಉತ್ತಮ ಫ್ಯಾಷನ್ನಿನ ಉಡುಗೆಗಳು, ಮೈಕ್ರೋ ಮಿನಿ ಉಡುಪುಗಳು, ಪೆನ್ಸಿಲ್ ಹೀಲ್ಸ್‌ನ ಚಪ್ಪಲಿಗಳು, ಈ ಎಲ್ಲದರಿಂದ ವೈದ್ಯೆ ಮತ್ತು ಸೂಪರ್‌ಮಾಡೆಲ್ ಎರಡೂ ಆಗಿದ್ದು, ಪಾತ್ರವನ್ನು ಮನವರಿಕೆ ಮಾಡುವುದಿಲ್ಲ" ಎಂದು ಅದರಲ್ಲಿ ಹೇಳಲಾಗಿತ್ತು. ನಂತರ ಅವಳು ಪ್ರೇಮ್ ಸೋನಿಯ ಮೊದಲ ನಿರ್ದೇಶನದ ಚಿತ್ರ ಮೈ ಔರ್‌ ಮಿಸೆಸ್‌ ಖನ್ನಾ ದಲ್ಲಿ ನಟಿಸಿದಳು. ಕರೀನಾ ಈ ಸಿನಿಮಾದಲ್ಲಿ ಮುಖ್ಯಪಾತ್ರಧಾರಿ ರೈನಾ ಖನ್ನಾ ಆಗಿ ನಟಿಸಿದ್ದಳು, ಇಡೀ ಕುಟುಂಬದಲ್ಲಿ ದುಡಿಯುವ ಒಬ್ಬಳೇ ಮಹಿಳೆಯಾಗಿದ್ದರಿಂದ ಮದುವೆಗಾಗಿ ಪರಿಪಾಟಲು ಪಡುವ ಮಹಿಳೆಯ ಪಾತ್ರ ಅದಾಗಿತ್ತು. ಈ ಸಿನಿಮಾ ವಿಮರ್ಶಾತ್ಮಕವಾಗಿ ಮತ್ತು ವಾಣಿಜ್ಯಕವಾಗಿ ಯಶಸ್ವಿಯಾಗಲಿಲ್ಲ. ಡೈಲಿ ನ್ಯೂಸ್ ಆಂಡ್ ಅನಾಲಿಸಿಸ್ ಪತ್ರಿಕೆಯು "ಈ ಚಿತ್ರದಲ್ಲಿ ಕರೀನಾ ಅಲ್ಲಲ್ಲಿ ಪ್ರತಿಭೆಯನ್ನು ತೋರಿಸಿದ್ದಾಳೆ, ಆದರೆ ಮೂರ್ಖತನದ ಕುಡಿಯುವ ದೃಶ್ಯದಲ್ಲಿ ಅಥವಾ ಭಾವನಾತ್ಮಕ ಕ್ಷಣಗಳಲ್ಲಿ ಸುಮ್ಮನೆ ಸುಂದರವಾಗಿ ನಗುವ ಮೂಲಕ ಅಭಿನಯದಲ್ಲಿ ಕುಸಿಯುತ್ತಾಳೆ" ಎಂದು ವಿಶ್ಲೇಷಿಸಿತ್ತು. ಮೈ ಔರ್‌ ಮಿಸೆಸ್‌ ಖನ್ನಾ ಸಿನಿಮಾದ ನಂತರ ಕರೀನಾಳ ಮುಂದಿನ ಸಿನಿಮಾ, ಕುರ್ಬಾನ್‌, ಈ ನಾಟಕೀಯ ಥ್ರಿಲ್ಲರ್‌ ಸಿನಿಮಾವು ಜಾಗತಿಕ ಭಯೋತ್ಪಾದನೆ ಹಿನ್ನೆಲೆಯನ್ನು ಹೊಂದಿತ್ತು. ಇದನ್ನು ರೆನ್ಸಿಲ್ ಡಿಸಿಲ್ವಾ ನಿರ್ದೇಶಿಸಿದ್ದರು ಮತ್ತು ಕರಣ್‌ ಜೋಹರ್‌ ಚಿತ್ರಕಥೆ ಬರೆದಿದ್ದರು. ಸೈಫ್‌ ಅಲಿ ಖಾನ್‌, ವಿವೇಕ್ ಒಬೆರಾಯ್‌‌, ಓಂಪುರಿ ಮತ್ತು ಕಿರಣ್‌ ಖೇರ್‌ ಸಹನಟರಾಗಿದ್ದರು. ಕರೀನಾ ಇದರಲ್ಲಿ ಗಂಡ ಭಯೋತ್ಪಾದಕ ಎಂದು ಗೊತ್ತಾದ ನಂತರ ಗೃಹಬಂಧನಕ್ಕೊಳಗಾದ ಆವಂತಿಕಾ ಆಹುಜಾ ಎಂಬ ಮಹಿಳೆಯ ಪಾತ್ರವನ್ನು ಮಾಡಿದ್ದಳು. "ಈ ಸಿನಿಮಾ ಭಾವನಾತ್ಮಕವಾಗಿ ತುಂಬ ಕಾಡುವ ಅನುಭವವಾಗಿತ್ತು" ಎಂದು ವರ್ಣಿಸಿದ ಅವಳು ಆ ಪಾತ್ರ ಶೂಟಿಂಗ್ ಸಮಯದಲ್ಲಿ ತನ್ನಿಂದ ಬೇರೆಯಾಗಿರಲೇ ಇಲ್ಲ ಎಂದಿದ್ದಳು. ಚಿತ್ರ ಬಿಡುಗಡೆಗೊಂಡ ನಂತರ ಕರೀನಾಳಿಗೆ ಉತ್ತಮ ವಿಮರ್ಶೆ ದೊರೆಯಿತು ಮತ್ತು ಅವಳು ನಾಲ್ಕನೇ ಬಾರಿ ಫಿಲ್ಮ್‌‌ಫೇರ್‌‌ ಅತ್ಯುತ್ತಮ ನಟಿ ಪ್ರಶಸ್ತಿಗೆ ನಾಮಕರಣಗೊಂಡಳು. ಸುಭಾಷ್‌ ಕೆ ಝಾ ಪ್ರಕಾರ "ಕುರ್ಬಾನ್‌  ಪೂರ್ಣವಾಗಿ ಕರೀನಾ ಕಪೂರ್‌ಗೇ ಸೇರಿದ್ದು.   ಇದು ಈವರೆಗಿನ ಅವಳ ಎಲ್ಲ ಚಿತ್ರಗಳಲ್ಲಿ ಸಮತೂಕದ ಅಭಿನಯವಾಗಿದ್ದು, ವಿಶ್ವಾಸದ್ರೋಹದ ಪತ್ನಿಯ ಪಾತ್ರಕ್ಕೆ ಜೀವ ತುಂಬುವಲ್ಲಿ ಅವಳು ಎಲ್ಲ ಕ್ಷಣಗಳಲ್ಲಿ ಅದ್ಭುತ ಸಂವೇದನಾಶೀಲತೆಯಿಂದ ನಟಿಸಿದ್ದಾಳೆ.   ತನ್ನ ಮೋಹಕ ಸೌಂದರ್ಯದೊಂದಿಗೆ ಆಕರ್ಷಕ ವ್ಯಕ್ತಿತ್ವ ಮತ್ತು ಅಭಿನಯವನ್ನು ಮೇಳೈಸಿಕೊಂಡಿದ್ದಾಳೆ.   ತನ್ನ ಅತ್ಯುತ್ತಮ ಅಭಿನಯದಲ್ಲಿ, ಕರೀನಾ ಯಾರೊಂದಿಗೂ ಹೋಲಿಸಲಾಗದವಳು.   ಅದನ್ನು ಅವಳು ಕುರ್ಬಾನ್‌‌  ಸಿನಿಮಾದಲ್ಲಿ ರುಜುವಾತು ಪಡಿಸಿದ್ದಾಳೆ".
೨೦೦೯ರ ಅವಳ ಕೊನೆಯ ಸಿನಿಮಾ ಎಂದರೆ ರಾಜ್‌ಕುಮಾರ್‌ ಹಿರಾನಿಯ ೩ ಈಡಿಯೆಟ್ಸ್‌, ಇದು ಚೇತನ್‌ ಭಗತ್‌ ಅವರ ಕಾದಂಬರಿ ಫೈವ್‌ ಪಾಯಿಂಟ್ ಸಮ್‌ಒನ್‌  ಮೇಲೆ ಸ್ವಲ್ಪಮಟ್ಟಿಗೆ ಆಧಾರಿತವಾದ ಸಿನಿಮಾ. ಅಮೀರ್‌ ಖಾನ್, ಆರ್‌. ಮಾಧವನ್ ಮತ್ತು ಶರ್ಮಾನ್‌ ಜೋಷಿ, ಈ ಮೂವರು ಸಹನಟರೊಂದಿಗೆ ಕರೀನಾ ಸ್ವತಂತ್ರ ಮನೋಭಾವದ ವೈದ್ಯಕೀಯ ವಿದ್ಯಾರ್ಥಿ ಮತ್ತು ಅಮೀರ್‌ ಖಾನ್‌ನ ಪ್ರೇಮಿಯಾಗಿ ಅಭಿನಯಿಸಿದ್ದಳು. ಖಾನ್‌ ಜೊತೆಗೆ ಅಭಿನಯಿಸುವ ಕುರಿತು ಹೇಳುತ್ತ, "ಇದು ಕನಸೊಂದು ನನಸಾದಂತೆ" ಮತ್ತು ನಟಿಯಾಗಿ ನನ್ನ ಪಯಣ "ಅಂತಿಮವಾಗಿ ಪೂರ್ಣಗೊಂಡಂತೆ" ಅನ್ನಿಸುತ್ತಿದೆ ಎಂದಿದ್ದಳು. ಈ ಸಿನಿಮಾ ಅತ್ಯುತ್ತಮ ವಿಮರ್ಶೆ ಗಳಿಸಿತು ಮತ್ತು ಸಾರ್ವಕಾಲಿಕ ಅತ್ಯಧಿಕ ಗಳಿಕೆಯ  ಬಾಲಿವುಡ್ ಸಿನಿಮಾ ಎಂಬ ಖ್ಯಾತಿಗೆ ಪಾತ್ರವಾಯಿತು, ಒಟ್ಟು inr 2026000000 ಭಾರತೀಯ ಗಲ್ಲಾಪೆಟ್ಟಿಗೆಯಲ್ಲಿ ೨,೦೨೬ ದಶಲಕ್ಷ ಹಣ ಗಳಿಸಿತು. ಅದು ಅಂತಾರಾಷ್ಟ್ರೀಯವಾಗಿ ಕೂಡ ಚೆನ್ನಾಗಿ ಹಣ ಮಾಡಿತುinr 690000000 ಮತ್ತು ೬೯೦ ದಶಲಕ್ಷ ರೂ. (೧೪.೯೭ ದಶಲಕ್ಷ ಅಮೆರಿಕನ್ ಡಾಲರ್‌) ಹಣಗಳಿಸಿತು. ಇದು ವಿದೇಶೀ ಮಾರುಕಟ್ಟೆಯಲ್ಲಿ ಅತಿಹೆಚ್ಚು ಯಶಸ್ವಿಯಾದ ಸಾರ್ವಕಾಲಿಕ ಬಾಲಿವುಡ್ ಸಿನಿಮಾಗಳಲ್ಲಿ ಎರಡನೆಯದು. ರೆಡಿಫ್‌.ಕಾಮ್‌ "ಕರೀನಾಳು ಚಿಕ್ಕ ಪಾತ್ರದಲ್ಲಿಯೇ ಮಿಂಚಿದ್ದಾಳೆ. ಅಲ್ಲಲ್ಲಿ ಅವಳ ಸತ್ವಪೂರ್ಣ ದೃಶ್ಯಗಳು ಜಬ್‌ ವಿ ಮೆಟ್‌  ಧ್ವನಿಯನ್ನೇ ಹೋಲುವಂತಿದ್ದರೂ, ಅವಳು ತೆರೆಯ ಮೇಲೆ ಇದ್ದಾಗ ಸುತ್ತಲೂ ಮಿಂಚುಹರಿಸುವಲ್ಲಿ ಯಶಸ್ವಿಯಾಗಿದ್ದಾಳೆ." ಎಂದು ಅಭಿಪ್ರಾಯಪಟ್ಟಿತ್ತು. ೫೫ನೇ ಫಿಲ್ಮ್‌ಫೇರ್ ಪ್ರಶಸ್ತಿಗಳು ಸಂದರ್ಭದಲ್ಲಿ, ಕರೀನಾ ತನ್ನ ಅಭಿನಯಕ್ಕಾಗಿ ಇನ್ನೊಂದು ಅತ್ಯುತ್ತಮ ನಟಿ ಪ್ರಶಸ್ತಿಗೆ ನಾಮಕಾರಣಗೊಂಡಿದ್ದಳು. ೨೦೧೦ರಲ್ಲಿ, ಅವಳು ಮಿಲೇಂಗೇ ಮಿಲೇಂಗೇ ಎಂಬ ಪ್ರಣಯಭರಿತ ಹಾಸ್ಯಚಿತ್ರದಲ್ಲಿ ನಟಿಸಿದ್ದಾಳೆ. ಈ ಚಿತ್ರದ ನಿರ್ಮಾಣವನ್ನು ೨೦೦೫ರಿಂದ ಮುಂದೂಡಲಾಗಿತ್ತು. ಈ ಚಿತ್ರಕ್ಕೆ ನಕಾರಾತ್ಮಕ ವಿಮರ್ಶೆ ದೊರೆಯಿತು ಮತ್ತು ಗಲ್ಲಾಪೆಟ್ಟಿಗೆಯಲ್ಲಿ ಅಷ್ಟೇನೂ ಗಳಿಕೆ ಮಾಡಲಿಲ್ಲ. ಇದರಲ್ಲಿ ಕರೀನಾಳ ಪಾತ್ರ ತುಂಬ ಚಿಕ್ಕದಿತ್ತು ಮತ್ತು ಅಷ್ಟೇನೂ ಉತ್ತಮವಾಗಿ ಸ್ವೀಕರಿಸಲಿಲ್ಲ. ನಂತರ ಅವಳು ಕಾಜೋಲ್‌ ಮತ್ತು ಅರ್ಜುನ್‌ ರಾಮ್‌ಪಾಲ್‌ ಅವರೊಂದಿಗೆ ವಿ ಆರ್‌ ಫ್ಯಾಮಿಲಿ ಎಂಬ ೧೯೯೮ರಲ್ಲಿ ಹಾಲಿವುಡ್‌‌ನಲ್ಲಿ ಬಿಡುಗಡೆಗೊಂಡ ಸ್ಟೆಪ್‌ಮಾಮ್‌ ನ ರೂಪಾಂತರವಾದ ಸಿನಿಮಾದಲ್ಲಿ ನಟಿಸಿದಳು. ಈ ಸಿನಿಮಾದ ಚಿತ್ರೀಕರಣ ಆರಂಭಗೊಳ್ಳುವ ಮೊದಲು, ಕರೀನಾ "ನಾನು ನನ್ನದೇ ಶೈಲಿಯಲ್ಲಿ ಆ ಪಾತ್ರವನ್ನು ಅಭಿವ್ಯಕ್ತಿಸಲಿಕ್ಕಾಗಿ" ಸ್ಟೆಪ್‌ಮಾಮ್‌ ಸಿನಿಮಾ ನೋಡಲು ಬಯಸುವುದಿಲ್ಲ ಎಂದು ವಿವರಿಸಿದ್ದಳು. ಸಿನಿಮಾಗೆ ಸಾಕಷ್ಟು ಒಳ್ಳೆಯ ಪ್ರತಿಕ್ರಿಯೆ ದೊರೆಯಿತು. ಆದರೆ ಕರೀನಾಳ ಅಭಿನಯಕ್ಕೆ ಧನಾತ್ಮಕ ವಿಮರ್ಶೆಗಳು ವ್ಯಕ್ತವಾಗಿದೆ; ವಿಮರ್ಶಕ ತರಣ್ ಆದರ್ಶ್‌ ಈ ಕುರಿತು ಬರೆಯುತ್ತ,  "[...] ಮಲತಾಯಿಯ ಪಾತ್ರವನ್ನು ಕರೀನಾಗೆ ಕೊಟ್ಟಿದ್ದು ಉಚಿತವಾಗಿದೆ, ಏಕೆಂದರೆ ಅತ್ಯಂತ ಪ್ರಭಾವೀ ದೃಶ್ಯಗಳಲ್ಲಿ ಕಾಜೋಲ್‌ಗೆ ಸರಿಸಾಟಿಯಾಗಿ ನಿಲ್ಲಬಲ್ಲ ಏಕೈಕ ನಟಿ ಆಕೆ, ಏಕೆಂದರೆ ಕರೀನಾ ಸ್ವತಃ ಅತ್ಯಂತ ಶಕ್ತ ನಟಿಯಾಗಿದ್ದಾಳೆ" ಎಂದು  ಹೇಳಿದ್ದಾರೆ. ಇದೇ ವೇಳೆ, ದಿ ನ್ಯೂಯಾರ್ಕ್‌ ಟೈಮ್ಸ್‌‌ ಹೀಗೆ ಬರೆದಿತ್ತು: "ಕಪೂರ್‌  [...] ಒಂದು ಪಾತ್ರವನ್ನು ಹೆಚ್ಚಾಗಿ ನಂಬಲಸಾಧ್ಯವಾಗುವಂತೆ, ಅಸಂಭಾವ್ಯ ಎಂಬಂತೆ ನಟಿಸುತ್ತಾಳೆ" ಅವಳು ರೋಹಿತ್ ಶೆಟ್ಟಿಯ ೨೦೦೮ರಲ್ಲಿ ಬಿಡುಗಡೆಯಾದ ಗೋಲ್‌ಮಾಲ್‌ ರಿಟರ್ನ್ಸ್ ನ ನಂತರದ ಸರಣಿಚಿತ್ರ ಗೋಲ್‌ಮಾಲ್‌ ೩  ಹಾಸ್ಯಚಿತ್ರದಲ್ಲಿ ಪ್ರಮುಖ ಪಾತ್ರ ಮಾಡಿದಳು. ಬಹುತೇಕ ಹಿಂದಿನ ಸಿನಿಮಾದ ತಾರಾಗಣವನ್ನು ಹೊಂದಿದ್ದ ಈ ಸಿನಿಮಾಕ್ಕೆ ಪ್ರೇಕ್ಷಕರಿಂದ ಸಮ್ಮಿಶ್ರ ಪ್ರತಿಕ್ರಿಯೆ ದೊರೆಯಿತು. ಆದರೂ ಗೋಲ್‌ಮಾಲ್‌ ಚಿತ್ರಗಳ ಸರಣಿಯಲ್ಲಿ ಅತ್ಯಂತ ಯಶಸ್ವಿಯಾದ ಸಿನಿಮಾ ಆಗಿದ್ದು, ದೇಶೀಯವಾಗಿ ೧,೦೦೦  ದಶಲಕ್ಷ ರೂ. (೨೧.೭ ದಶಲಕ್ಷ ಅಮೆರಿಕನ್ ಡಾಲರ್‌)ಗಳಿಗೂ ಹೆಚ್ಚುinr 1000000000 ಹಣ ಗಳಿಸಿತು. ಮಿಡ್‌ ಡೇ ಪತ್ರಿಕೆಯಲ್ಲಿ ಬಂದ ವಿಮರ್ಶೆಯೊಂದು, ಟಾಮ್‌ಬಾಯ್ ಡಬೂ ಹಾಗೆ  ಕರೀನಾಳ ಪಾತ್ರವು "[ಸಿನಿಮಾದ]... ಕಥೆಯನ್ನು ಮುಂದೆ ತೆಗೆದುಕೊಂಡು ಹೋಗುವ ... ನಿಜವಾದ ನಾಯಕ..." ಎಂದು ಬರೆದಿತ್ತು.
ಕರೀನಾಳು ಅನುಭವ್ ಸಿನ್ಹಾ ಅವರ ಸೈನ್ಸ್‌ ಫಿಕ್ಷನ್‌ (ವಿಜ್ಞಾನ ಕಾಲ್ಪನಿಕಕಥೆ) ರಾ. ಒನ್‌ ಸಿನಿಮಾದಲ್ಲಿ ಪ್ರಮುಖ ಪಾತ್ರದಲ್ಲಿ ಕಾಣಿಸಿಕೊಳ್ಳಲಿದ್ದಾಳೆ. ಅವಳೊಂದಿಗೆ ಶಾರುಕ್ ಖಾನ್‌‌ ಮತ್ತು ಅರ್ಜುನ್‌ ರಾಮ್‌ಪಾಲ್‌ ತಾರಾಗಣದಲ್ಲಿರುವ ಈ ಸಿನಿಮಾ ಭಾರತದಲ್ಲಿ ೨೦೧೦ರ ಮಾರ್ಚ್‌ನಲ್ಲಿ ಚಿತ್ರೀಕರಣ ಆರಂಭಿಸಿತು. ಅವಳು ನಟ ಸೈಫ್‌ ಅಲಿ ಖಾನ್‌ಗೆ ಎದುರಾಗಿ ಶ್ರೀರಾಮ್ ರಾಘವನ್‌ ಅವರ ಏಜೆಂಟ್‌ ವಿನೋದ್‌ ಎಂಬ ಆಕ್ಷನ್‌-ಥ್ರಿಲ್ಲರ್ ಸಿನಿಮಾದಲ್ಲಿಯೂ ನಟಿಸುತ್ತಿದ್ದಾಳೆ.
ವೇದಿಕೆ ಪ್ರದರ್ಶನಗಳು
ಕರೀನಾ ೨೦೦೨ರಿಂದ ಹಲವಾರು ವೇದಿಕೆ ಪ್ರದರ್ಶನಗಳಲ್ಲಿ ಮತ್ತು ವಿಶ್ವ ಪ್ರವಾಸಗಳಲ್ಲಿ ಭಾಗವಹಿಸಿದ್ದಾಳೆ. ಅವಳ ಮೊದಲ ವಿಶ್ವ ಪ್ರವಾಸ, ಹಾರ್ಟ್‌ಥ್ರೋಬ್ಸ್‌: ಲಿವ್‌ ಇನ್‌ ಕಾನ್ಸರ್ಟ್‌ ಸಂಯಕ್ತ ಸಂಸ್ಥಾನ ಮತ್ತು ಕೆನಡಾದಲ್ಲಿ ಹೃತಿಕ್‌ ರೋಶನ್‌, ಕರಿಷ್ಮಾ ಕಪೂರ್‌, ಅರ್ಜುನ್‌ ರಾಮ್‌ಪಾಲ್‌, ಮತ್ತು ಆಫ್ತಾಬ್‌ ಶಿವ್‌ದಾಸನಿ, ಇವರೆಲ್ಲರೊಂದಿಗೆ ಭರ್ಜರಿ ಯಶಸ್ವಿಯಾಯಿತು. ಆ ವರ್ಷದ ಕೊನೆಯಲ್ಲಿ, ಅವಳು ಹಲವಾರು ಬಾಲಿವುಡ್ ತಾರೆಯರೊಂದಿಗೆ ಸೇರಿ ದಕ್ಷಿಣ ಆಫ್ರಿಕಾದ ಡರ್ಬನ್‌ನ ಕಿಂಗ್ಸ್‌ ಪಾರ್ಕ್‌ ಸ್ಟೇಡಿಯಂನಲ್ಲಿ ನಡೆದ ನೌ ಆಂಡ್ ನೆವರ್‌ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದಳು. ನಾಲ್ಕು ವರ್ಷಗಳ ನಂತರ, ಕರೀನಾ ರಾಕ್‌ಸ್ಟಾರ್ಸ್‌ ಕಾನ್ಸರ್ಟ್‌ ವಿಶ್ವಪ್ರವಾಸವನ್ನು ಸಲ್ಮಾನ್‌ ಖಾನ್, ಜಯೀದ್‌ ಖಾನ್‌, ಜಾನ್‌ ಅಬ್ರಾಹಂ, ಶಾಹಿದ್‌ ಕಪೂರ್‌, ಇಷಾ ಡಯೋಲ್‌‌ ಮತ್ತು ಮಲ್ಲಿಕಾ ಶೆರಾವತ್‌ರೊಂದಿಗೆ ಸೇರಿ ಕೈಗೊಂಡಿದ್ದಳು. ಈ ಕಾರ್ಯಕ್ರಮವು ಬ್ರಿಟನ್, ಸಂಯಕ್ತ ಸಂಸ್ಥಾನ ಮತ್ತು ಕೆನಡಾಗಳ ೧೯ ನಗರಗಳಲ್ಲಿ ಪ್ರದರ್ಶನ ನೀಡಿತು ಮತ್ತು ಅಪಾರ ಯಶಸ್ಸು ಗಳಿಸಿತು. ೨೦೦೮ರಲ್ಲಿ, ಕರೀನಾಳು ಶಾರುಕ್ ಖಾನ್‌‌ನ ಟೆಂಪಪ್ಟೇಶನ್‌ ರೀಲೋಡೆಡ್‌ ೨೦೦೮, ಎಂಬ ಹಲವಾರು ದೇಶಗಳಲ್ಲಿ ಪ್ರದರ್ಶಿತವಾದ ಸರಣಿ ಪ್ರದರ್ಶನಗಳಲ್ಲಿ ಭಾಗವಹಿಸಿದಳು. ಈ ಕಾರ್ಯಕ್ರಮದಲ್ಲಿ ಅರ್ಜುನ್‌ ರಾಮ್‌ಪಾಲ್‌, ಕತ್ರೀನಾ ಕೈಫ್‌‌, ಗಣೇಶ್‌ ಹೆಗ್ಡೆ, ಜಾವೇದ್ ಅಲಿ ಮತ್ತು ಅನುಶಾ ದಾಂಡೇಕರ್‌ ಕೂಡ ಭಾಗವಹಿಸಿದ್ದು, ನೆದರ್‌ಲ್ಯಾಂಡ್ಸ್‌‌‌ನ ರೋಟರ್‌ಡಮ್‌ನಲ್ಲಿ ಅಹೊಯ್ ರೋಟರ್‌ಡಮ್‌ ಸ್ಥಳದಲ್ಲಿ ನಡೆಯಿತು. ಹಲವಾರು ತಿಂಗಳ ನಂತರ ಅವಳು ಪುನಾ ಖಾನ್, ರಾಮ್‌ಪಾಲ್ ಮತ್ತು ಕೈಫ್‌ ಜೊತೆ ಸೇರಿ ದುಬೈನ ಫೆಸ್ಟಿವಲ್ ಸಿಟಿ ಅರೀನಾದಲ್ಲಿ ೧೫,೦೦೦ ಪ್ರೇಕ್ಷಕರೆದುರು ಮನಮೋಹಕ ಕಾರ್ಯಕ್ರಮ ನೀಡಿದಳು.
ಮಾನವೀಯತೆಯ ಕಾರ್ಯಗಳು
೨೦೦೯ರ ಕೊನೆಯಲ್ಲಿ, ಕರೀನಾಳು ಸ್ವಚ್ಛತೆ ಕುರಿತು ಜಾಗೃತಿ ಹುಟ್ಟಿಸುವ ಬೃಹನ್‌ಮುಂಬಯಿ ಮುನ್ಸಿಪಲ್ ಕಾರ್ಪೊರೇಶನ್‌ (ಬಿಎಂಸಿ) ಪ್ರಯತ್ನಗಳಲ್ಲಿ ಭಾಗಿಯಾದಳು. ಈ ಯೋಜನೆಯು ನೆಹರೂನಗರದ ಅಂಗಡಿಕಾರರು ಮತ್ತು ನಿವಾಸಿಗಳೊಂದಿಗೆ ಸಂವಾದ ಮಾಡುವುದಕ್ಕೆ ಜವಾಬ್ದಾರರಾದ ಮತ್ತು ತ್ಯಾಜ್ಯ ಸಂಗ್ರಹಣೆಗೆ ಮನೆಬಾಗಿಲಿನವರೆಗೆ ಆಂದೋಲನವನ್ನು ಬೆಂಬಲಿಸುವ ಒಂದಿಷ್ಟು ಜನರ ಗುಂಪನ್ನು ಹೊಂದಿತ್ತು. ಇದಾದ ಮರುವರ್ಷ, ಕರೀನಾಳು  ಎನ್‌ಡಿಟಿವಿ ಗ್ರೀನ್‌ಥಾನ್‌ ನಲ್ಲಿ ಭಾಗವಹಿಸಿದ್ದಳು. ಆ ಕಾರ್ಯಕ್ರಮದಡಿಯಲ್ಲಿ ಅವಳು ಮಧ್ಯ ಪ್ರದೇಶದ ಚಂದೇರಿ ಗ್ರಾಮವನ್ನು ದತ್ತು ತೆಗೆದುಕೊಂಡು, ಅವರಿಗೆ ವಿದ್ಯುತ್‌ಶಕ್ತಿ ಒದಗಿಸುವುದಕ್ಕೆ ಸಹಾಯ ಮಾಡಿದ್ದಳು. ಅಲ್ಲಿ ಇದರೊಂದಿಗೆ ಅವಳು ಪರಿಸರದ ಹಸಿರು ಭವಿಷ್ಯವನ್ನು ಹುಟ್ಟುಹಾಕುವ ಕುರಿತು ಜಾಗೃತಿ ಉಂಟುಮಾಡಿದಳು. "ನೀವು ಒಂದು ಸ್ವಚ್ಛ, [ಮತ್ತು] ಆರೋಗ್ಯಕರ ಪರಿಸರದಲ್ಲಿ ಜೀವಿಸಬಯಸಿದ್ದೀರಿ ಮತ್ತು ವಿಶೇಷವಾಗಿ ಈಗ ಪ್ರತಿಯೊಂದೂ ಸಮಾಜವನ್ನು ತುಂಬಾ ಪ್ರಭಾವಿಸುತ್ತದೆ.  ನಟರು ಜನರು ಕೇಳಬಲ್ಲ  ಧ್ವನಿಯನ್ನು ಹೊಂದಿದ್ದಾರೆ ಮತ್ತು ಈ ನಿಟ್ಟಿನಲ್ಲಿ ಪ್ರಿಯಾಂಕಾ [ಚೋಪ್ರಾ] ಬ್ರಾಂಡ್‌ ರಾಯಭಾರಿಯಾಗುವ ಆರಂಭ ಮಾಡಿದ್ದಕ್ಕೆ ನನಗೆ ನಿಜಕ್ಕೂ ಸಂತೋಷವಾಗಿದೆ.   ನಮ್ಮ ಧ್ವನಿಯನ್ನು ಕೇಳುವಾಗ, ನಾವು ಅದನ್ನು ಬಳಸಿಕೊಳ್ಳಬೇಕು  ಮತ್ತು ನಾವೆಲ್ಲರೂ ಈ ಅರಿವನ್ನು ಹರಡುತ್ತಿದ್ದೇವೆ ಎಂದು ನನಗೆ ನಿಜಕ್ಕೂ ಆನಂದವಾಗಿದೆ." ಎಂದು ಆ ಸಂದರ್ಭದಲ್ಲಿ ಆಕೆ ಹೇಳಿದ್ದಳು.
ಉಡುಪುಗಳ ಶ್ರೇಣಿ
೨೦೦೭ರ ಆಗಸ್ಟ್‌‌ನಲ್ಲಿ, ಉಡುಪುಗಳ ಸರಣಿ ಗ್ಲೋಬಸ್‌, ಎರಡು ವರ್ಷಗಳ ಒಪ್ಪಂದದ ಮೇರೆಗೆ ಕರೀನಾಳನ್ನು ಸೋಹಾ ಅಲಿ ಖಾನ್‌‌ಳ ಬದಲಿಗೆ ಬ್ರಾಂಡ್ ರಾಯಭಾರಿಯನ್ನಾಗಿ ಮಾಡಿಕೊಂಡಿತು. ಗ್ಲೋಬಸ್‌ ಸ್ಟೋರ್ರ್ಸ್‌ ಪ್ರೈ. ಲಿ.ನ ಸಿಇಒ ಆಗಿರುವ ವಿನಯ್ ನಾಡಕರ್ಣಿ ನಮ್ಮ ಮಳಿಗೆಗಳಲ್ಲಿ ಬಹು-ಬ್ರಾಂಡ್‌ನ ರಿಟೈಲ್‌ ಸರಣಿಯಿಂದ ಏಕ ಬ್ರಾಂಡ್‌ ಕಾರ್ಯತಂತ್ರಕ್ಕೆ ಸಾಗುವ ಪ್ರಯತ್ನದಲ್ಲಿ ನಾವು ನಮ್ಮ ಹೊಸ ಉದ್ಯಮ ಸಾಹಸಗಳಿಗೆ ಬೇರೆ ರಾಯಭಾರಿಯನ್ನು ನೇಮಿಸಿಕೊಳ್ಳಲು ನಿರ್ಧರಿಸಿದೆವು ಎಂದು ವಿವರಿಸಿದರು. ಗ್ಲೋಬಸ್‌ನಿಂದ ರಾಯಭಾರಿಯಾಗಿ ನೇಮಕಗೊಂಡಿದ್ದಕ್ಕೆ ಕರೀನಾ ಅಭಿಪ್ರಾಯ ವ್ಯಕ್ತಪಡಿಸುತ್ತ, "ನಾನು ಗ್ಲೋಬಸ್‌ನ ಆಯಾಮವಾಗಲು ಸಂತೋಷಪಡುವೆ[...] ದೇಶಾದ್ಯಂತ ಫ್ಯಾಷನ್ನಿನ ಈ ಹೊಸ ಭಾಷೆಯನ್ನು ಹರಡಲು ನಾನು ಉತ್ಸುಕಳಾಗಿರುವೆ" ಎಂದಿದ್ದಳು. ಅವಳು ರಾಯಭಾರಿಯಾದಾಗಿನಿಂದ, ಮಾರಾಟದಲ್ಲಿ ಶೇ. ೭೫ರಷ್ಟು ಹೆಚ್ಚಳವಾಗಿದೆ ಎಂದು ಹೇಳಲಾಗಿದೆ. ೨೦೦೮ರ ಫೆಬ್ರವರಿಯಲ್ಲಿ, ಕರೀನಾ  ಸ್ವಂತ ಉಡುಗೆಗಳ ಶ್ರೇಣಿಯೊಂದನ್ನು ಆರಂಭಿಸುವುದಾಗಿ ಪ್ರಕಟಿಸಿದಳು, ಹೀಗೆ ಪ್ರಯತ್ನ ಮಾಡಿದ ಪ್ರಪ್ರಥಮ ಭಾರತೀಯ ನಟಿ ಆಕೆ. ಆ ಸಂದರ್ಭದಲ್ಲಿ ಮಾತನಾಡುತ್ತ, "ನಾನು ಸದ್ಯದಲ್ಲಿಯೇ ನನ್ನ ಅತ್ಯುತ್ಕೃಷ್ಟ ಶ್ರೇಣಿಯನ್ನು ಆರಂಭಿಸಲಿದ್ದೇನೆ ಮತ್ತು ಜನರು ಇದನ್ನು ಇಷ್ಟಪಡುತ್ತಾರೆ ಎಂದು ನನಗೆ ಖಾತ್ರಿ ಇದೆ.  ನನ್ನ ಉಡುಗೆಗಳ ಶ್ರೇಣಿಯು ನನ್ನ ವೈಯಕ್ತಿಕ ಶೈಲಿಯ ಅಭಿರುಚಿಯ ಪ್ರತಿಬಿಂಬವಾಗಿರುತ್ತದೆ  ಮತ್ತು ಅದರ ಮೇಲೆ ನನ್ನ ಲೇಬಲ್ ಇರುತ್ತದೆ.   ನನ್ನ ಅಲಂಕಾರದ ಕುರಿತು ನಾನು ಸಾಕಷ್ಟು ಸಾಂದರ್ಭಿಕವಾಗಿರುವಂತೆ, ನನ್ನ ಶ್ರೇಣಿಯು ಕೂಡ ಅತ್ಯಧಿಕವಾಗಿ ತೊಡುವಂತೆ, ಆದರೂ ಸ್ಟೈಲಿಶ್‌ ಸಂಗ್ರಹದಿಂದ ಕೂಡಿರುತ್ತದೆ.   ಈ ಶ್ರೇಣಿಯನ್ನು ನಾನು ರಾಯಭಾರಿಯಾಗಿರುವ ಗ್ಲೋಬಸ್‌ ಬ್ರಾಂಡ್‌ನ ಸಹಭಾಗಿತ್ವದಲ್ಲಿ ಹೊರತರಲಿರುವೆ" ಎಂದು ಹೇಳಿದ್ದಳು. ಉಡುಗೆಗಳ ಯೋಜನೆ ಮತ್ತು ವಿನ್ಯಾಸ ಪಕ್ರಿಯೆಯಲ್ಲಿಯೂ ತಾನು ತೊಡಗಿಸಿಕೊಂಡಿರುವುದಾಗಿ ಕರೀನಾ ಹೇಳಿದ್ದಳು. ಕೆಲವು ತಿಂಗಳ ನಂತರ ಅವಳ ಉಡುಗೆಗಳ ಶ್ರೇಣಿಯು ಭಾರತಾದ್ಯಂತ ಮೊದಲಬಾರಿಗೆ ಮಳಿಗೆಗಳಲ್ಲಿ ಕಾಣಿಸಿಕೊಂಡಿತು ಮತ್ತು ಜನರಿಂದ ಉತ್ತಮ ಪ್ರತಿಕ್ರಿಯೆ ವ್ಯಕ್ತವಾಯಿತು. ಗ್ಲೋಬಸ್‌ನೊಂದಿಗೆ ಒಪ್ಪಂದ ಕೊನೆಗೊಂಡ ನಂತರ, ತನ್ನ ಉಡುಗೆಗಳ ಶ್ರೇಣಿಯನ್ನು ಅಂತಾರಾಷ್ಟ್ರೀಯವಾಗಿ ಬಿಡುಗಡೆ ಮಾಡಲು ಫ್ರಾನ್ಸ್‌ನ ಚೇಂಬರ್‌ ಸಿಂಡಿಕೇಲ್‌ ಡೆ ಲಾ ಓಟ್‌ ಕ್ಯುಟೊರ್‌ ಎಂಬ ಅಂತಾರಾಷ್ಟ್ರೀಯ ವಿನ್ಯಾಸ ಕಂಪನಿಯೊಂದಿಗೆ ಕೆಲಸ ಮಾಡುವ ತನ್ನ ಅಭಿಲಾಷೆಯನ್ನು ವ್ಯಕ್ತಪಡಿಸಿದಳು. ೨೦೧೦ರ ಜನವರಿಯಲ್ಲಿ, "ನಾನು ಕೆಲವು ಯೋಜನೆಗಳನ್ನು ರೂಪಿಸಿರುವೆ [ಮತ್ತು] ನಾನು ಅವುಗಳನ್ನು ಕಾರ್ಯಗತಗೊಳಿಸಬೇಕಿದೆ ಅಷ್ಟೆ". ಎಂದು ವಿವರಿಸಿದಳು, ಆದರೆ ನಂತರ ತನ್ನ ಮೊದಲಿನ ಬದ್ಧತೆಗಳಿಂದಾಗಿ, "ಯೋಜನೆಗಳು[...] ಹಿಂದೆ ಸರಿಯಬೇಕಾಗಿದೆ" ಎಂದು ಹೇಳಿದಳು.
ಮಾಧ್ಯಮಗಳಲ್ಲಿ
ಬಾಲಿವುಡ್ ಸಿನಿಮಾ ಉದ್ಯಮದಲ್ಲಿ ಗಂಭೀರವಾಗಿ ತೊಡಗಿಸಿಕೊಂಡಿದ್ದ ಕುಟುಂಬದಿಂದ ಬಂದ ಕರೀನಾಳು ೨೦೦೦ದವರೆಗೆ ಮೊದಲ ಸಿನಿಮಾ ಮಾಡದಿದ್ದರೂ, ತುಂಬ ಚಿಕ್ಕ ವಯಸ್ಸಿನಿಂದಲೇ ಮಾಧ್ಯಮಗಳ ಕಣ್ಣನ್ನು ಸೆಳೆದಿದ್ದಳು. ಚಿಕ್ಕವಳಿದಾಗಿದ್ದಾಗ, ಅವಳು ಪ್ರಶಸ್ತಿ ಪ್ರದಾನ ಸಮಾರಂಭಗಳು ಮತ್ತು ಕಾರ್ಯಕ್ರಮಗಳಿಗೆ ನಿಯಮಿತವಾಗಿ ತನ್ನ ತಾಯಿ ಬಬಿತಾ ಮತ್ತು ಅಕ್ಕ ಕರಿಷ್ಮಾ ಕಪೂರ್‌ ಅವರೊಂದಿಗೆ ಬರುತ್ತಿದ್ದಳು ಮತ್ತು ಅಕ್ಕನ ಜೊತೆ ಸಿನಿಮಾ ಸೆಟ್‌ಗಳಲ್ಲಿಯೂ ಹಾಜರಾಗುತ್ತಿದ್ದಳು. ಫಿಲ್ಮ್‌‌ಫೇರ್‌‌ ನಲ್ಲಿ ಬಂದ ಸಂದರ್ಶನವೊಂದರಲ್ಲಿ ಅವಳು ಸಿನಿಮಾ ಕುಟುಂಬದಲ್ಲಿ ಹುಟ್ಟಿ ಬೆಳೆದಿದ್ದು ತನ್ನ ಕೆಲಸದ ಕುರಿತು ವೃತ್ತಿಪರತೆಯ ಭಾವನೆಯನ್ನು ಬೆಳೆಸಿಕೊಳ್ಳಲು ಸಹಾಯಕವಾಗಿದೆ, ಜೊತೆಗೆ ಮಾನವೀಯ ವ್ಯಕ್ತಿಯಾಗಿ ತಳವೂರಲು ಸಾಧ್ಯವಾಗಿದೆ ಎಂದು ಹೇಳಿದ್ದಳು. ಕರೀನಾಳ ತೆರೆಯ ಹಿಂದಿನ ಬದುಕು, ಅವಳ ತೂಕ ಮತ್ತು ಆಹಾರಕ್ರಮದ ಕುರಿತು ಆಗಾಗ ಬರುವ ಪತ್ರಿಕಾ ವರದಿಗಳೊಂದಿಗೆ ಭಾರತದಲ್ಲಿ ಮಾಧ್ಯಮಗಳ ವ್ಯಾಪಕ ಪ್ರಚಾರ ಪಡೆದಿವೆ. ಅವಳ ಶಾಹಿದ್‌ ಕಪೂರ್‌ ಜೊತೆಗಿನ ಸಂಬಂಧ ಮುರಿದು ಬಿದ್ದಿದ್ದು ಮತ್ತು ನಂತರದಲ್ಲಿ ನಟ ಸೈಫ್‌ ಅಲಿ ಖಾನ್‌ ಜೊತೆಗಿನ ಅವಳ ಸಂಬಂಧದಿಂದಾಗಿ ಹೆಡ್‌ಲೈನ್‌ಗಳಲ್ಲಿ (ತಲೆಬರೆಹಗಳಲ್ಲಿ) ಮಿಂಚಿದಳು. ಹೆಚ್ಚಾಗಿ ಭಾರತದ "ಬ್ರಾಂಗ್ಲಿನಾ" ("ಸೈಫೀನಾ") ಎಂದು ಪತ್ರಿಕೆಗಳಿಂದ ಕರೆಯಲಾದ ಆಕೆಯ ಖಾನ್‌ ಜೊತೆಗಿನ ಸಂಬಂಧವು ೨೦೦೭ರಿಂದ ಭಾರತದಲ್ಲಿ ಅತ್ಯಂತ ಹೆಚ್ಚು ವರದಿಯಾದ ಖ್ಯಾತನಾಮರ(ಸೆಲೆಬ್ರೆಟಿ) ಸುದ್ದಿಗಳಲ್ಲಿ ಒಂದಾಗಿದೆ. ಇತ್ತೀಚಿನ ವರ್ಷಗಳಲ್ಲಿ, ಮಾಧ್ಯಮದ ಊಹಾಪೋಹಳಿಗೆ ಪ್ರತಿಕ್ರಿಯೆಯಾಗಿ, ಕರೀನಾಳು ಮಾಧ್ಯಮದೊಂದಿಗೆ ಮುಚ್ಚುಮರೆಯಿಲ್ಲದ ಬಾಂಧವ್ಯ ಬೆಳೆಸಿಕೊಂಡಿದ್ದಾಳೆ. ಯಾವುದೇ ನಿರ್ಬಂಧಗಳಿಲ್ಲದೆಯೇ ತನ್ನ ವೃತ್ತಿಯ ಅಥವಾ ಖಾಸಗಿ ಬದುಕಿನ ಕುರಿತು ಚರ್ಚಿಸುತ್ತಾಳೆ ಎಂಬ ಹೆಸರು ಪಡೆದಿದ್ದಾಳೆ.
ಅವಳ ಅತ್ಯಂತ ಭಿನ್ನ ಶಾರೀರಿಕ ಲಕ್ಷಣಗಳಲ್ಲಿ, ಕರೀನಾಳ ತುಟಿಗಳು ಅವಳ ಟ್ರೇಡ್‌ಮಾರ್ಕ್‌ ಎಂದು ಭಾರತೀಯ ಮಾಧ್ಯಮಗಳು ಉಲ್ಲೇಖಿಸಿವೆ. ಅವಳ ತೆರೆಯ ಹಿಂದಿನ ವ್ಯಕ್ತಿತ್ವ ಕೂಡ ಹೆಚ್ಚು ಚರ್ಚೆ ಮತ್ತು ಟೀಕೆಗಳಿಗೆ ಒಳಗಾಗಿದೆ. ಮಾಧ್ಯಮಗಳ ಒಂದು ವಲಯ ಅವಳನ್ನು ತುಂಬ ಸ್ನೇಹಮಯಿ ಮತ್ತು ತನ್ನ ಕುಟುಂಬಕ್ಕೆ ತುಂಬ ಹತ್ತಿರದಲ್ಲಿರುತ್ತಾಳೆ ಎಂದು ವರ್ಣಿಸಿದ್ದರೆ, ಇನ್ನಿತರರು ಅವಳು ಆಕ್ರಮಣಶೀಲ ಮತ್ತು ದುರಂಹಕಾರದ ಸ್ವಭಾವದವಳು ಎಂದು ವಿವರಿಸುತ್ತಾರೆ. ಅದು ಕಭೀ ಖುಷಿ ಕಭೀ ಗಮ್‌... ಸಿನಿಮಾದಲ್ಲಿ "ಪೂ" ಪಾತ್ರದ ಚಿತ್ರಣದ ನಂತರ ಅವಳು ಪಡೆದ ಇಮೇಜ್‌. (೨೦೦೧). ಅವಳು ನಂತರದಲ್ಲಿ ೨೦೦೨–೦೩ರಲ್ಲಿ ಅಂತಹುದೇ ಪಾತ್ರಗಳನ್ನು ಮಾಡುತ್ತ ಹೋದಳು, ಹೀಗಾಗಿ ನಟಿಯಾಗಿ ತೆರೆಯ ಮೇಲೆ ಮತ್ತು ತೆರೆಯ ಹಿಂದೇ ಅದೇ ಇಮೇಜ್‌ ಬೆಳೆಯಿತು. ಅವಳು ಲೈಂಗಿಕ ಕಾರ್ಯಕರ್ತೆಯ ಪಾತ್ರ ಮಾಡಿದ್ದ ೨೦೦೪ರ ಚಮೇಲಿ ಸಿನಿಮಾ ಬಿಡುಗಡೆಗೆ ಮುನ್ನ, ಕರೀನಾ ಮಾತನಾಡುತ್ತ, "ಜನರು ನಿಮ್ಮನ್ನು ಒಂದು ನಿರ್ದಿಷ್ಟ ಇಮೇಜ್‌ನೊಂದಿಗೆ ಗುರುತಿಸುತ್ತಾರೆ.   ನೀವು ಯಾವುದೇ ಪಾತ್ರ ಮಾಡಿದರೂ ಅದು ನಿಮ್ಮನ್ನು ಹಿಂಬಾಲಿಸುತ್ತದೆ.   ಈ ಇಮೇಜ್‌ಅನ್ನು ಮೀರಲು ಮತ್ತು ಹೆಚ್ಚೆಚ್ಚು ತೆರೆ-ಸ್ನೇಹಿಯಾಗಲು ನಾನು ಪ್ರಯತ್ನಿಸುತ್ತಿರುವೆ." ಎಂದಿದ್ದಳು. ಅವಳಿಗೆ ತೆರೆಯ ಮೇಲೆ ಹೊಸ ಇಮೇಜ್‌ ದಕ್ಕಿಸಿಕೊಳ್ಳಲು ಸಹಾಯಕವಾದ ಚಮೇಲಿ ಬಿಡುಗಡೆ ನಂತರ, ಕರೀನಾಳಿಗೆ ಅವಳ ತೆರೆಯ-ಹಿಂದಿನ ಇಮೇಜ್‌ ಕುರಿತು ಕೇಳಲಾಗಿತ್ತು. ಸಂದರ್ಶನವೊಂದರಲ್ಲಿ, ಅವಳು ತಾನು ಮಗುವಾಗಿದ್ದಾಗಿನಿಂದಲೂ ಆತ್ಮವಿಶ್ವಾಸದಿಂದಿರುವುದನ್ನು ಕಲಿಸಲಾಗಿತ್ತು, ಆ ಗುಣವನ್ನು ಮಾಧ್ಯಮಗಳು ಆಕ್ರಮಣಶೀಲ ಸ್ವಭಾವ ಎಂದು ತಪ್ಪಾಗಿ ಅರ್ಥೈಸಿದ್ದವು ಎಂದು ವಿವರಿಸಿದ್ದಳು.
೨೦೦೪ರಲ್ಲಿ, ಕರೀನಾಳು ರೆಡಿಫ್‌ನ "ಟಾಪ್‌ ಬಾಲಿವುಡ್ ಫೀಮೇಲ್ ಸ್ಟಾರ್‌"ಗಳ ಪಟ್ಟಿಯಲ್ಲಿ ಮೂರನೇ ಸ್ಥಾನದಲ್ಲಿ ಕಾಣಿಸಿಕೊಂಡಿದ್ದಳು. ೨೦೦೫ರಲ್ಲಿ ಏಳನೇ ಸ್ಥಾನ ಮತ್ತು ೨೦೦೬ರಲ್ಲಿ ಐದನೇ ಸ್ಥಾನ ಗಳಿಸಿದ್ದಳು ಮತ್ತು ೨೦೦೭ರಲ್ಲಿ ಪುನಾ ಮೂರನೇ ಸ್ಥಾನದಲ್ಲಿ ಕಾಣಿಸಿಕೊಂಡಿದ್ದಳು. ಅವಳು "ಬಾಲಿವುಡ್‌ನ ಅತ್ಯಂತ ಸುಂದರ ನಟಿ", "ಬಾಲಿವುಡ್‌ನ ಅತ್ಯುತ್ತಮ ಉಡುಗೆ ತೊಡುವ ಮಹಿಳೆ" ಮತ್ತು "ಬಹುಮುಖವುಳ್ಳ ಮಹಿಳೆ" ಪಟ್ಟಿಗಳೂ ಸೇರಿದಂತೆ ರೆಡಿಫ್‌ನ ಬೇರೆ ಬೇರೆ ಪಟ್ಟಿಗಳಲ್ಲಿ ಆಗೀಗ ಕಾಣಿಸಿಕೊಳ್ಳುತ್ತಲೇ ಇದ್ದಳು. ೨೦೦೫ರಲ್ಲಿ, ಕರೀನಾ ಕರಣ್‌ ಜೋಹರ್‌ನ ಕಾಫೀ ವಿತ್ ಕರಣ್‌ ಟಾಕ್‌ ಶೋನಲ್ಲಿ ರಾಣಿ ಮುಖರ್ಜಿಯೊಂದಿಗೆ ಮೊದಲ ಬಾರಿ ಕಾಣಿಸಿಕೊಂಡಳು, ನಂತರ ಅವಳು ಶಾಹಿದ್‌ ಕಪೂರ್‌ನೊಂದಿಗೆ ಮತ್ತು ಸೈಫ್‌ ಅಲಿ ಖಾನ್‌ನೊಂದಿಗೆ  ಕ್ರಮವಾಗಿ ೨೦೦೭ ಮತ್ತು ೨೦೧೦ರಲ್ಲಿ ಕಾಣಿಸಿಕೊಂಡಿದ್ದಳು. ೨೦೦೬ರಲ್ಲಿ ಅವಳು, ಮನೀಶ್‌ ಮಲ್ಹೋತ್ರಾನ ಫ್ಯಾಷನ್ ವೀಕ್‌ ೨೦೦೬ ರ ಫ್ಯಾಷನ್‌ ಪ್ರದರ್ಶನದಲ್ಲಿ ರೂಪದರ್ಶಿಯಾಗಿ ಮತ್ತು ರನ್‌ವೇ ಕ್ಯಾಟ್‌ವಾಕ್‌ಗೆ ನಟರಾದ ಶಾಹಿದ್ ಕಪೂರ್‌ ಮತ್ತು ಊರ್ಮಿಳಾ ಮಾತೋಂಡ್ಕರ್‌ ಜೊತೆ ಆಯ್ಕೆಯಾಗಿದ್ದಳು. ಮೂರು ವರ್ಷಗಳ ನಂತರ ಅವಳು ೨೦೦೯ ಇಂಡಿಯಾ ಕ್ಯೂಟ್ಯೂರ್ ವೀಕ್‌ (ಭಾರತದ ಫ್ಯಾಷನ್‌ ಉಡುಗೆಗಳ ಸಪ್ತಾಹ) ನಲ್ಲಿ ಮಲ್ಹೋತ್ರಾರ ಡೆಸ್ಟಿನೇಶನ್‌ ವೆಡ್ಡಿಂಗ್   ಎಂದು ಕರೆಯಲಾದ ಮದುಮಗಳ ಸಂಗ್ರಹದ ಪ್ರದರ್ಶನದಲ್ಲಿ ಕ್ಯಾಟ್‌ವಾಕ್‌ ಮಾಡಿದಳು. ಇಂದು ಕರೀನಾಳು ಭಾರತದಲ್ಲಿ ಅತ್ಯಂತ ಜನಪ್ರಿಯ ಬಾಲಿವುಡ್ ಖ್ಯಾತನಾಮರಲ್ಲಿ ಒಬ್ಬಳೆಂದು ಪರಿಗಣಿಸಲಾಗಿದ್ದಾಳೆ. ಅವಳ ಆಕರ್ಷಕ ಮೈಮಾಟ ಮತ್ತು ಅಭಿನಯವು ಯುವತಿಯರಲ್ಲಿ ಮತ್ತು ಮಹಿಳೆಯರಲ್ಲಿ ಅವಳನ್ನು ಸ್ಟೈಲ್‌ ಐಕಾನ್‌ ಆಗಿಸಿದೆ. ೨೦೦೯ರಲ್ಲಿ ಡಿಎನ್‌ಎ ಪತ್ರಿಕೆ ನಡೆಸಿದ ಜನಾಭಿಪ್ರಾಯ ಸಂಗ್ರಹಣೆಯಲ್ಲಿ ಅವಳು ಭಾರತದ ಅತ್ಯಂತ ಜನಪ್ರಿಯ ಐಕಾನ್‌ಗಳಲ್ಲಿ ಒಬ್ಬಳೆಂದು ಜನ ಮತಹಾಕಿದ್ದರು. ಯುಕೆ ನಿಯತಕಾಲಿಕ ಈಸ್ಟರ್ನ್‌ ಐ ಪ್ರಕಾರ, ೨೦೦೯ರಲ್ಲಿ "ಏಷ್ಯಾದ ಅತ್ಯಂತ ಸೆಕ್ಸೀ ಮಹಿಳೆ" ಪಟ್ಟಿಯಲ್ಲಿ ನಾಲ್ಕನೇ ಸ್ಥಾನ ಪಡೆದಿದ್ದಳು; ಅದಕ್ಕಿಂತ ಮೊದಲು  ೨೦೦೭ರಲ್ಲಿ ಎಂಟನೆಯ ಸ್ಥಾನ ಮತ್ತು ೨೦೦೮ರಲ್ಲಿ ಮೂರನೆಯ ಸ್ಥಾನ ಪಡೆದಿದ್ದಳು. ಕರೀನಾ ಸಿಎನ್‌ಎನ್‌ಜಿಒ'ಸ್‌  "ಹು ಮ್ಯಾಟರ್ಡ್‌ ಮೋಸ್ಟ್‌ ಇಂಡಿಯಾ" ಪಟ್ಟಿಯಲ್ಲಿ ಕಾಣಿಸಿಕೊಂಡ ಏಕೈಕ ಅಭಿನೇತ್ರಿ ಮತ್ತು "ಭಾರತದ ಅತ್ಯಂತ ಸುಂದರ ಮಹಿಳೆ" ಎಂದು ೨೦೧೦ರಲ್ಲಿ ಪೀಪಲ್  ಪತ್ರಿಕೆ ವರ್ಣಿಸಿತ್ತು. ೨೦೧೦ರ ಜುಲೈನಲ್ಲಿ, ಕರೀನಾ ಫಿಲ್ಮ್‌‌ಫೇರ್‌‌ ನಿಯತಕಾಲಿಕ'ದ ವಾರ್ಷಿಕ ಶಕ್ತಿಶಾಲಿ ಮಹಿಳೆ ಪಟ್ಟಿಯಲ್ಲಿ ಹತ್ತನೇ ಸ್ಥಾನದಲ್ಲಿದ್ದು, ಹಿಂದಿನ ವರ್ಷದ ಸಾಧನೆಯನ್ನೇ ಮುಂದುವರೆಸಿದ್ದಳು. ೨೦೦೯ರಲ್ಲಿಯೂ ಅವಳು ಹತ್ತನೇ ಸ್ಥಾನದಲ್ಲಿದ್ದಳು. '
ಬಾಹ್ಯ ಕೊಂಡಿಗಳು
ವರ್ಗ:1980ರಲ್ಲಿ ಜನನಗಳು ವರ್ಗ:ಹಿಂದಿ ಚಲನಚಿತ್ರ ನಟರು ವರ್ಗ:ಮುಂಬಯಿಯ ಜನರು ವರ್ಗ:ಪಂಜಾಬಿ ಜನರು ವರ್ಗ:ಭಾರತೀಯ ಸಸ್ಯಾಹಾರಿಗಳು ವರ್ಗ:ಫಿಲ್ಮ್‌ಫೇರ್ ಪ್ರಶಸ್ತಿ ವಿಜೇತರು ವರ್ಗ:ಬದುಕಿರುವ ಜನರು ವರ್ಗ:ಚಲನಚಿತ್ರ ನಟಿಯರು ವರ್ಗ:ಭಾರತೀಯ ಚಲನಚಿತ್ರ ನಟಿಯರು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಮಾಯಾ ಮನುಷ್ಯ
ವರ್ಗ:ವರ್ಷ-೧೯೭೬ ಕನ್ನಡಚಿತ್ರಗಳು
೨೦೦೭ ಟಿ ೨೦ ವಿಶ್ವಕಪ್ ಕ್ರಿಕೆಟ್.
೨೦೦೭ ಟಿ ೨೦ ವಿಶ್ವಕಪ್ ಕ್ರಿಕೆಟ್ ದಕ್ಷಿಣ ಆಫ್ರಿಕದಲ್ಲಿ ನಡೆಯಿತು. ಇದು ಮೊದಲ ಟಿ ೨೦ ವಿಶ್ವಕಪ್ ಆಗಿತ್ತು. ಒಟ್ಟು ೧೨ ತಂ ದಗಳು .೨೭ ಪಂದ್ಯಗಳು. ೪ ಗುಂಪುಗಳು. ಒಂದು ಗುಂಪಿನಲ್ಲಿ ೩ ತಂಡಗಳು
ಪ್ರತಿ ತಂಡಕ್ಕೆ ೨ ಪಂದ್ಯಗಳು. ಪ್ರತಿ ಗುಂಪಿನಲ್ಲಿ ಅಗ್ರಸ್ಥಾನದಲ್ಲಿ ಬರುವ ಮೊದಲ ೨ ತಂದಗಳು ಸೂಪರ್ ೮ ಹಂತಕ್ಕೆ ಅಯ್ಕೆಯಗುವರು. ಸೂಪರ್ ೮ ಹಂತದಲ್ಲಿ ೮ ತಂಡಗಳು. ಇ ಮತ್ತು ಎಫ್ ಎಂಬ ಎರಡು ಗುಂಪುಗಳು. ಇ ಗುಂಪು -ಆಸ್ಟ್ರೇಲಿಯಾ ಪಾಕಿಸ್ತಾನ್ ಶ್ರೀಲಂಕ ಬಾಂಗ್ಲದೇಶ ಎಫ್ ಗುಂಪು - ಭಾರತ ಧಕ್ಷಿನ ಆಫ್ರಿಕ ಇಂಗ್ಲಂಡ್ ನ್ಯೂ ಜಿಲಂಡ್
ಪ್ರತಿ ಗುಂಪಿನಲ್ಲಿ ಒಂದೊಂದು ತಂಡಕ್ಕೂ ೩ ಪಂದ್ಯಗಳು. ಗುಂಪಿನ ಪಾಯಿಂಟ್ ಪಟ್ಟಿಯಲ್ಲಿನ ಮೊದಲ ೨ ತಂಡಗಳು ಸೆಮಿ ಫೈನಲಿಸಿಗೆ ಅಯ್ಕೆಯಗುವರು.ಈ ಗುಂಪಿನಿಂದ ಪಾಕಿಸ್ಥಾನ ಮತ್ತು ಆಸ್ಟ್ರೇಲಿಯಾ ಆಯ್ಕೆಯಾದರು ಎಫ್ ಗುಂಪಿನಿಂದ ಭಾರತ ಮತ್ತು ನ್ಯೂ ಜಿಲಂಡ್ ಆಯ್ಕೆಯಾದರು.
ಸೆಮಿ ಫೈನಲಿಸಿನ ವಿವರಗಳು ೧- ಪಾಕಿಸ್ಥಾನ - ನ್ಯೂ ಜಿಲಂಡ್ = ಪಾಕಿಸ್ಥಾನ ಜಯಗಳಿಸಿತು ೨- ಭಾರತ - ಆಸ್ಟ್ರೇಲಿಯಾ =ಭಾರತ ಜಯ ಗಳಿಸಿತು,
೨೦೦೭ ಸೆಪ್ಟೆಂಬರ್ ೨೪ ರಂದು ನಡೆದ ಫೈನಲಿಸಿನಲ್ಲಿ ಭಾರತ ಪಾಕಿಸ್ತಾನವನ್ನು ಮಣಿಸಿ ವಿಶ್ವ ಚಾಂಪಿಯನ್ ಆದರು.
ಗ್ನು
ಗ್ನು (GNU) ಎಂಬುದು ಸ್ವತಂತ್ರ ತಂತ್ರಾಂಶದ ಪ್ರವರ್ತನೆಯ ಮುಂಚೂಣಿಯಲ್ಲಿರುವ ಸಂಘಟನೆ. ವಸ್ತುತಃ 'ಗ್ನು' ಎನ್ನುವುದು, GNU's Not Unix ಎಂಬುದರ ಆವರ್ತಕ ಸಂಕ್ಷಿಪ್ತ ರೂಪ (Recursive Acronym). ಗಣಕಯಂತ್ರಗಳಿಗೆ, ಪೂರ್ಣ ಪ್ರಮಾಣದ ಯುನಿಕ್ಸ್ ಆಧಾರಿತವಾದ, ಮುಕ್ತ ನಿರ್ವಹಣಾ ಸಾಧನವೊಂದನ್ನು ತಯಾರುಗೊಳಿಸುವ ಮಹತ್ತರ ಉದ್ದೇಶವನ್ನು  ಹೊತ್ತು, 1984 ನೆಯ ಇಸ್ವಿಯಲ್ಲಿ ಈ ಸಂಘಟನೆಗೆ ನಾಂದಿಯನ್ನು ಹಾಡಲಾಯಿತು. ಮುಕ್ತ ತಂತ್ರಾಂಶದ ಹರಿಕಾರನೆಂದೇ ಗುರುತಿಸಲಾಗುವ ರಿಚರ್ಡ್ ಸ್ಟಾಲ್ ಮನ್, ಈ ಸಂಘಟನೆಯ ಆದ್ಯ ಪ್ರವರ್ತಕ. ತಂತ್ರಾಂಶವನ್ನು ಸಂಪೂರ್ಣವಾಗಿ ಮುಕ್ತವನ್ನಾಗಿಸುವ ಮಹದುದ್ದೇಶದಿಂದ ಆರಂಭಿಸಲಾದ ಈ ಸಂಘಟನೆಯ ಕಾರ್ಯಗಳೂ, ತತ್ತ್ವಗಳೂ, ಜಾಗತಿಕ ತಂತ್ರಾಂಶ ರಂಗದಲ್ಲಿ ಕ್ರಾಂತಿಯನ್ನೇ ಉಂಟುಮಾಡಿವೆ. ಇಂದು ಬೃಹತ್ತಾಗಿ ಬೆಳೆದಿರುವ ಈ ವಿಶ್ವವ್ಯಾಪೀ ಸಂಘಟನೆಯ ಕಾರ್ಯಫಲವೇ ಗ್ನು/ಲಿನಕ್ಸ್ ಕಾರ್ಯನಿರ್ವಹಣ ಸಾಧನ. ಸಾಮಾನ್ಯವಾಗಿ ಇದನ್ನು ಕೇವಲ 'ಲಿನಕ್ಸ್' ಎಂದೇ ಸಂಬೋಧಿಸುವ ಪ್ರಕ್ರಿಯೆ ಬಳಕೆಯಲ್ಲಿದೆ.
ಗ್ನು ಇತಿಹಾಸ
ರಿಚರ್ಡ್ ಸ್ಟಾಲ್ ಮನ್ ೧೯೭೧-೭೩ ನೆಯ ಇಸ್ವಿಯ ಅವಧಿಯಲ್ಲಿ ಅಮೆರಿಕೆಯ ಎಂ.ಐ.ಟಿ ಪ್ರಯೋಗಾಲಯವೊಂದರಲ್ಲಿ ಕಾರ್ಯ ನಿರ್ವಹಿಸಲು ಪ್ರಾರಂಭಿಸಿದರು. ತನ್ನ ಕಾರ್ಯಾವಧಿಯಲ್ಲಿ ಅನೇಕ ತಂತ್ರಾಂಶಕ್ಕೆ ಸಂಬಂಧಪಟ್ಟ ಸಮುದಾಯಗಳ ಭಾಗಿಯಾಗಿದ್ದರು. ಈ ಎಲ್ಲ ಸಮುದಾಯಗಳೂ ಪರಸ್ಪರ ವಿನಿಮಯದಿಂದ, ಹಂಚಿಕೆಯಿಂದ ತಂತ್ರಾಂಶಗಳನ್ನು ಬಳಸಿಕೊಳ್ಳುತಿದ್ದವು. ತಂತ್ರಾಂಶಗಳೂ, ಅವುಗಳ ಹಿಂದಿನ ಬೌದ್ಧಿಕ ಯೋಜನೆಗಳೂ ಅತ್ಯಂತ ಮುಕ್ತವಾಗಿ ವಿನಿಮಯಗೊಳ್ಳುತ್ತಿದ್ದವು.
ಆದರೆ ೧೯೮೧ ರ ವೇಳೆಗೆ ಈ ಪರಿಸ್ಥಿತಿ ಸಂಪೂರ್ಣವಾಗಿ ಬದಲಾಗಿತ್ತು. ಅಂದಿನ ಪ್ರಖ್ಯಾತ ಗಣಕ ಯಂತ್ರ ತಯಾರಕರೆಲ್ಲ, ಈ ಯಂತ್ರಗಳು ಕಾರ್ಯ ನಿರ್ವಹಿಸಲು ಅಗತ್ಯವಿರುವ ತಂತ್ರಾಂಶಗಳನ್ನೆಲ್ಲ ತಮ್ಮದೇ ಸ್ವಾಮ್ಯದಲ್ಲಿ ಬಿಡುಗಡೆ ಮಾಡತೊಡಗಿದವು. ಈ ತಂತ್ರಾಂಶಗಳನ್ನು ಖರೀದಿಸುವ ಮುನ್ನ, ಪ್ರತಿಯೊಬ್ಬ ಗ್ರಾಹಕನೂ ಅವುಗಳನ್ನು ಗೋಪ್ಯವಾಗಿಡುವ ಒಪ್ಪಂದಗಳಿಗೆ ಸಹಿ ಮಾಡಬೇಕಾದಿದ್ದಿತು. ಹೀಗಾಗಿ ಸಮುದಾಯದ ಸದಸ್ಯರ ನಡುವಿನ ಮುಕ್ತ ವಿನಿಮಯವಂತೂ ಪೂರ್ತಿಯಾಗಿ ಕುಸಿದುಹೋಗತೊಡಗಿತು.
ಅದೇ ಸಮಯದಲ್ಲಿ ಸ್ಟಾಲ್ ಮನ್ ಕಾರ್ಯ ನಿರ್ವಹಿಸುತ್ತಿದ್ದ ಕಡೆ, ಗಣಕ ಯಂತ್ರವೊಂದಕ್ಕೆ ಸಂಯೋಜಿತವಾದ ಮುದ್ರಣ ಯಂತ್ರವೊಂದು ತಂತ್ರಾಂಶದ ಕಾರಣದಿಂದಾಗಿ ಅನೇಕ ನಿರ್ಬಂಧನೆಗಳನ್ನು ಒಡ್ಡುತ್ತಿತ್ತು. ಅವುಗಳನ್ನು ಮೀರಿ ಅದನ್ನು ಉತ್ತಮಪಡಿಸಲು ಸ್ಟಾಲ್ ಮನ್ ಅವರು ಯಂತ್ರದ ಮಾರಾಟಗಾರರಲ್ಲಿ ಪ್ರಸ್ತಾವನೆಯನ್ನಿಟ್ಟರು. ಆದರೆ ತಂತ್ರಾಂಶದ ಆಕರ ಸಂಕೇತವನ್ನು (Source Code) ಸ್ಟಾಲ್ ಮನ್ ಅವರೊಂದಿಗೆ ವಿನಿಮಯಗೊಳಿಸಲು ಸಾರಾಸಗಟಾಗಿ ನಿರಾಕರಿಸಿದರು. ಈ ಘಟನೆಯಿಂದ ಸಂಪೂರ್ಣವಾಗಿ ಬೇಸತ್ತ ಸ್ಟಾಲ್ ಮನ್ ಅವರು, ತಂತ್ರಾಂಶದ ಜಗತ್ತಿನಲ್ಲಿ ಹಿಂದಿದ್ದ ಮುಕ್ತತೆಯನ್ನು ಪುನರಾವರ್ತಿಸಲು ಪಣ ತೊಟ್ಟರು. ತಮ್ಮದೇ ಆದ ತಂತ್ರಾಂಶವನ್ನು ಸಿದ್ಧ ಪಡಿಸಿ, ಅದನ್ನು ಜಾಗತಿಕ ತಂತ್ರಾಂಶ ಸಮುದಾಯಕ್ಕೆ ಮುಕ್ತವಾಗಿ ಬಿಡುಗಡೆ ಮಾಡುವುದೊಂದೇ ಇದಕ್ಕೆ ಸರಿಯಾದ ಮಾರ್ಗವೆಂದು ಕಂಡುಕೊಂಡರು.
1984ನೆಯ ಜನವರಿಯಲ್ಲಿ ತಮ್ಮ ಕೆಲಸಕ್ಕೆ ರಾಜೀನಾಮೆಯನ್ನು ಕೊಟ್ಟು, ತಮ್ಮದೇ ಆದ ಕಾರ್ಯ ನಿರ್ವಹಣಾ ತಂತ್ರಾಂಶವೊಂದನ್ನು ಸಿದ್ಧ ಪಡಿಸುವಲ್ಲಿ ಸಂಪೂರ್ಣವಾಗಿ ತೊಡಗಿಸಿಕೊಂಡರು. ಜಿಸಿಸಿ ಎಂದೇ ಇಂದು ಪ್ರಖ್ಯಾತವಾಗಿರುವ ಸಂಕಲಕವೊದನ್ನು (Compiler), ಮೊಟ್ಟ ಮೊದಲಿಗೆ ಸಿದ್ಧ ಪಡಿಸಲು ತೊಡಗಿದರು. ತದನಂತರ ಕ್ರಮೇಣವಾಗಿ ಈ ಪ್ರಯತ್ನವು ಸಂಘನೆಯೊಂದರ ರೂಪ ತಾಳಿತು. ಅನೇಕ ಸದಸ್ಯರು ಸ್ವಯಂ ಪ್ರೇರಿತರಾಗಿ ಈ ಪ್ರಯತ್ನಕ್ಕೆ ತಮ್ಮ ದೇಣಿಗೆಯನ್ನು ನೀಡಲು ಪ್ರಾರಂಭಿಸಿದರು. ಕಾರ್ಯು ನಿರ್ವಹಣಾ ತಂತ್ರಾಂಶದ ಭಾಗವಾದ ಅನೇಕ ಉಪ ತಂತ್ರಾಂಶಗಳು ಸಿದ್ಧಗೊಂಡವು. ಕಾರ್ಯು ನಿರ್ವಹಣಾ ತಂತ್ರಾಂಶದ ಪ್ರಮುಖ ಅಂಶವಾದ ಕರ್ನೆಲ್ ಭಾಗವನ್ನು 1991 ರ ಸುಮಾರಿಗೆ ಲೈನಸ್ ಟೋರ್ವಾಲ್ಡ್ಸ್ಎಂಬಾತನು ಸಿದ್ಧಪಡಿಸಿದ್ದನು. ಈ ಕರ್ನೆಲ್ ನೊಂದಿಗೆ ಗ್ನುವಿನ ತಂತ್ರಾಂಶವನ್ನು ಸೇರಿಸಿದಾಗ, ಯುನಿಕ್ಸ್ ಆಧಾರಿತವಾದ ಪೂರ್ಣ ಪ್ರಮಾಣದ ಮುಕ್ತ ಕಾರ್ಯನಿರ್ವಹಣ ಸಾಧನವೊಂದು ತಯಾರಾಯಿತು. ಈ ತಂತ್ರಾಂಶಗಳ ಸಂಕಲನವೇ ಇಂದು ಅತ್ಯಂತ ಪ್ರಸಿದ್ಧವಾಗಿರುವ ಲಿನಕ್ಸ್ ಅಥವಾ ಗ್ನು/ಲಿನಕ್ಸ್.
ವರ್ಗ:ಗಣಕಯಂತ್ರ ವರ್ಗ:ತಂತ್ರಾಂಶಗಳು
ಮ್ಯಾನ್ ಆಫ್ ದಿ ಮ್ಯಾಚ್ (ಚಲನಚಿತ್ರ)
ಮ್ಯಾನ್ ಆಫ್ ದಿ ಮ್ಯಾಚ್ 2022 ರ  ಕನ್ನಡ ಭಾಷೆಯ ವಿಡಂಬನೆ ಮತ್ತು ಕಪ್ಪು ಹಾಸ್ಯದ ಚಲನಚಿತ್ರವಾಗಿದು ಡಿ. ಸತ್ಯ ಪ್ರಕಾಶ್ ಬರೆದು ನಿರ್ದೇಶಿಸಿದ್ದಾರೆ. ಪಿಆರ್‌ಕೆ ಪ್ರೊಡಕ್ಷನ್ಸ್ ಬ್ಯಾನರ್ ಅಡಿಯಲ್ಲಿ ನಿರ್ಮಾಣವಾದ ಚಿತ್ರ. ಇದು. ಚಿತ್ರದಲ್ಲಿ ನಟರಾಜ್ ಎಸ್.ಭಟ್, ಧರ್ಮಣ್ಣ ಕಡೂರು ನಟಿಸಿದ್ದಾರೆ. ಸತ್ಯ ಪ್ರಕಾಶ್ ಅವರು ಚಲನಚಿತ್ರದೊಳಗಿನ ಚಲನಚಿತ್ರದ ನಿರೂಪಣೆಯನ್ನು ಬಳಸುತ್ತಾರೆ, ಅಲ್ಲಿ ಮುಖ್ಯ ನಟರು ತಮ್ಮ ಕಾಲ್ಪನಿಕ ಆವೃತ್ತಿಗಳನ್ನು ಆಡುತ್ತಾರೆ. ನಟರಾಜ್ ತನ್ನ ನಟನಾ ವೃತ್ತಿಜೀವನವು ಎಲ್ಲಿಯೂ ಪ್ರಾರಂಭವಾಗದೆ ಹತಾಶೆಗೊಂಡ ನಂತರ ತನ್ನ ನಟ ಸ್ನೇಹಿತ ಧರ್ಮಣ್ಣ ಅವರೊಂದಿಗೆ ಚಲನಚಿತ್ರವನ್ನು ನಿರ್ಮಿಸಲು ನಿರ್ಧರಿಸುತ್ತಾನೆ. ಬೃಹತ್ ಸ್ಟುಡಿಯೊದಲ್ಲಿ ಆಡಿಷನ್‌ಗಳ ದಿನವು ನಿರೀಕ್ಷೆಗಿಂತ ಹೆಚ್ಚಿನ ನಾಟಕೀಯ ಮತ್ತು ಆಶ್ಚರ್ಯಕರ ಘಟನೆಗಳನ್ನು ತರುತ್ತದೆ.
ತಯಾರಿಕೆ
D. ಸತ್ಯ ಪ್ರಕಾಶ್ ಅವರು ಪುನೀತ್ ರಾಜ್‌ಕುಮಾರ್ ಅವರ ನಾಯಕತ್ವದಲ್ಲಿ ಚಲನಚಿತ್ರವನ್ನು ನಿರ್ದೇಶಿಸಲು ಬಯಸಿದ್ದರು ಆದರೆ ನಂತರದ ಬ್ಯುಸಿ ಶೆಡ್ಯೂಲ್, ನಿರ್ದೇಶಕರು PRK ಪ್ರೊಡಕ್ಷನ್ಸ್‌ನೊಂದಿಗೆ ಮತ್ತೊಂದು ಚಿತ್ರವನ್ನು ಮಾಡಲು ನಿರ್ಧರಿಸುತ್ತಾರೆ. ನಿರ್ದೇಶಕ ಸತ್ಯ ಪ್ರಕಾಶ್ ದಶಕದ ಹಿಂದೆ ಕಥೆ ಬರೆದರೂ ಚಿತ್ರೀಕರಿಸಲು ಸಾಧ್ಯವಾಗಿರಲಿಲ್ಲ. ಮೊದಲ ಲಾಕ್‌ಡೌನ್ ಸಮಯದಲ್ಲಿ ಚಿತ್ರವನ್ನು ನಿರ್ಮಿಸಲು ಒಪ್ಪಿಕೊಂಡ ಪುನೀತ್ ರಾಜ್‌ಕುಮಾರ್ ಅವರೊಂದಿಗೆ ಆನ್‌ಲೈನ್ ಕಥೆಯನ್ನು ಹಂಚಿಕೊಳ್ಳಿ. ಕಂಠೀರವ ಸ್ಟುಡಿಯೋದಲ್ಲಿ ಚಿತ್ರದ ಸಂಪೂರ್ಣ ಚಿತ್ರೀಕರಣ.
ಸತ್ಯ ಪ್ರಕಾಶ್ ಅವರು ನಟರಾಜ್ ಎಸ್ ಭಟ್ ಮತ್ತು ಧರ್ಮಣ್ಣ ಕಡೂರ್ ಅವರನ್ನು ಕ್ರಮವಾಗಿ ನಿರ್ದೇಶಕ ಮತ್ತು ನಿರ್ಮಾಪಕರ ಪಾತ್ರಗಳಲ್ಲಿ ನಟಿಸಿದ್ದಾರೆ. ನಿರ್ದೇಶಕರು ತಮ್ಮ ಚೊಚ್ಚಲ ಚಿತ್ರದಲ್ಲಿ ಅವರೊಂದಿಗೆ ಕೆಲಸ ಮಾಡಿದರು. ಹೊಸಬರಾದ ಅಥರ್ವ ಪ್ರಕಾಶ್ ಮುಖ್ಯ ಪಾತ್ರವನ್ನು ಸೇರಿಕೊಂಡರು, ಆರಂಭದಲ್ಲಿ ಚಲನಚಿತ್ರದಲ್ಲಿ ಹೆಚ್ಚುವರಿ ಪಾತ್ರಕ್ಕೆ ಆಯ್ಕೆಯಾದರು.
ಧ್ವನಿಮುದ್ರಿಕೆ
ವಾಸುಕಿ ವೈಭವ್ ಅವರು ಡಿ. ಸತ್ಯ ಪ್ರಕಾಶ್ ಅವರೊಂದಿಗೆ 4 ನೇ ಬಾರಿ ಸಂಗೀತ ನಿರ್ದೇಶಕರಾಗಿ ಕೆಲಸ ಮಾಡಿದ್ದಾರೆ. ಚಿತ್ರದಲ್ಲಿ ಪುನೀತ್ ರಾಜ್ ಕುಮಾರ್ ಹಾಡನ್ನು ಹಾಡಿದ್ದಾರೆ.
ಬಿಡುಗಡೆ
ಚಲನಚಿತ್ರವು 5 ಮೇ 2022 ರಂದು ಅಮೆಜಾನ್ ಪ್ರೈಮ್ ವೀಡಿಯೊದಲ್ಲಿ ಬಿಡುಗಡೆಯಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೨೨ ಕನ್ನಡಚಿತ್ರಗಳು
ನಾಗರಿಕ ವಿಮಾನಯಾನ ಸಚಿವಾಲಯ (ಭಾರತ)
ಸಚಿವಾಲಯದ ಸಂಯೋಜನೆ
ಸಚಿವಾಲಯವು ರಾಜ್ಯ ಸಚಿವ (ಸ್ವತಂತ್ರ) ಹರ್ದೀಪ್ ಸಿಂಗ್ ಪುರಿ ಅವರ ಉಸ್ತುವಾರಿಯಲ್ಲಿದೆ.
ಕಾರ್ಯದರ್ಶಿ, ಐಎಎಸ್ ಅಧಿಕಾರಿ, ಸಚಿವಾಲಯದ ಮುಖ್ಯಸ್ಥರಾಗಿದ್ದು ಒಬ್ಬ ಹೆಚ್ಚುವರಿ ಕಾರ್ಯದರ್ಶಿ ಮತ್ತು ಹಣಕಾಸು ಸಲಹೆಗಾರ, ಮೂವರು ಜಂಟಿ ಕಾರ್ಯದರ್ಶಿಗಳು, ನಿರ್ದೇಶಕರು / ಉಪ ಕಾರ್ಯದರ್ಶಿ / ಹಣಕಾಸು ನಿಯಂತ್ರಕರ ಮಟ್ಟದ ಏಳು ಅಧಿಕಾರಿಗಳು ಮತ್ತು ಕೆಳಮಟ್ಟದ ಹತ್ತು ಅಧಿಕಾರಿಗಳು ಸಹಾಯ ಮಾಡುತ್ತಾರೆ ಕಾರ್ಯದರ್ಶಿ. ಇದು ನವದೆಹಲಿಯ ಸಫ್ದರ್ಜಂಗ್ ವಿಮಾನ ನಿಲ್ದಾಣದ ರಾಜೀವ್ ಗಾಂಧಿ ಭವನದಲ್ಲಿದೆ.
ರಚನೆ
ಸಚಿವಾಲಯವು ತನ್ನ ವ್ಯಾಪ್ತಿಯಲ್ಲಿ ಈ ಕೆಳಗಿನ ಸಂಸ್ಥೆಗಳನ್ನು ಹೊಂದಿದೆ:
ಬಾಹ್ಯ ಕೊಂಡಿಗಳು
ವರ್ಗ:ಭಾರತ ಸರ್ಕಾರ
ಜೋ ಬೈಡನ್
ಜೋ ಬೈಡನ್ (Joe Biden) ಜೋಸೆಫ್ ರಾಬಿನೆಟ್ ಬಿಡೆನ್ ಜೂನಿಯರ್ (ಜೋ ಬೈಡನ್) ಒಬ್ಬ ಅಮೇರಿಕನ್ ರಾಜಕಾರಣಿ. ಅವರು 2009 ರಿಂದ 2017 ರವರೆಗೆ ಯುನೈಟೆಡ್ ಸ್ಟೇಟ್ಸ್ನ 47 ನೇ ಉಪಾಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು. 1973 ರಿಂದ 2009 ರವರೆಗೆ ಯುನೈಟೆಡ್ ಸ್ಟೇಟ್ಸ್ ಸೆನೆಟ್ನಲ್ಲಿ ಡೆಲವೇರ್ ಅನ್ನು ಪ್ರತಿನಿಧಿಸಿದರು. ಡೆಮಾಕ್ರಟಿಕ್ ಪಕ್ಷದ ಸದಸ್ಯ. 1988 ಮತ್ತು 2008 ರಲ್ಲಿ ಡೆಮಾಕ್ರಟಿಕ್ ನಾಮನಿರ್ದೇಶನ ಮಾಡಿದ ಬೈಡನ್, ಯುನೈಟೆಡ್ ಸ್ಟೇಟ್ಸ್ ಅಧ್ಯಕ್ಷ ಸ್ಥಾನಕ್ಕೆ ಸ್ಪರ್ಧಿಸಿದ ಮೂರನೇ ಅಭ್ಯರ್ಥಿ ಬೈಡೆನ್ 2020 ರ ಚುನಾವಣೆಯಲ್ಲಿ ಯುನೈಟೆಡ್ ಸ್ಟೇಟ್ಸ್ ಅಧ್ಯಕ್ಷ ಸ್ಥಾನಕ್ಕೆ ಡೆಮಾಕ್ರಟಿಕ್ ಅಭ್ಯರ್ಥಿಯಾಗಿ ಸ್ಪರ್ಧಿಸಿ, ಹಿಂದಿನ ಅಧ್ಯಕ್ಷ ಡೊನಾಲ್ಡ್ ಟ್ರಂಪ್ ಅವರನ್ನು ಸೋಲಿಸಿ, ಅಮೆರಿಕದ 46ನೇ ಅಧ್ಯಕ್ಷರಾಗಿ ಗೆಲುವು ಸಾಧಿಸಿದ್ದಾರೆ.
ಆರಂಭಿಕ ಜೀವನ-ಶಿಕ್ಷಣ
ಕ್ಯಾಥೊಲಿಕ್ ಕುಟುಂಬದಲ್ಲಿ ನಾಲ್ಕು ಒಡಹುಟ್ಟಿದವರಲ್ಲಿ ಮೊದಲನೆಯವನು ಒಬ್ಬ ಸಹೋದರಿ ಮತ್ತು ಇಬ್ಬರು ಸಹೋದರರನ್ನು ಹೊಂದಿದ್ದನು, ಬೈಡನ್ ಪಿನ್ಸಿಲ್ವೇನಿಯಾದ ಸ್ಕ್ರ್ಯಾಂಟನ್ ಡೆಲವೇರ್, ನ್ಯೂ ಕ್ಯಾಸಲ್ ಕೌಂಟಿಯಲ್ಲಿ ಬೆಳೆದನು. ಶೈಕ್ಷಣಿಕವಾಗಿ ಅವರನ್ನು ಬಡವರಲ್ಲದ ವಿದ್ಯಾರ್ಥಿಗಳಲ್ಲಿ ನೈಸರ್ಗಿಕ ನಾಯಕರಾಗಿ ಆಯ್ಕೆ ಮಾಡಲಾಯಿತು. ಅವರ ಕಿರಿಯ ಮತ್ತು ಹಿರಿಯ ವರ್ಷಗಳಲ್ಲಿ ಅವರು ವರ್ಗದ ಅಧ್ಯಕ್ಷರಾಗಿ ಆಯ್ಕೆಯಾದರು. 1965 ರಲ್ಲಿ ಡೆಲಾವೇರ್ ವಿಶ್ವವಿದ್ಯಾಲಯದಲ್ಲಿ ಕಾನೂನು ವಿದ್ಯಾರ್ಥಿಯಾಗಿದ್ದಾಗ ಬೈಡನ್ಆಗಸ್ಟ್ 27, 1966 ರಂದು ನಿಲಿಯಾ ಹಂಟರ್ ಅವರನ್ನು ವಿವಾಹವಾದರು. ಅವರಿಗೆ ಮೂವರು ಮಕ್ಕಳಿದ್ದಾರೆ. ಅವರು 1961 ರಲ್ಲಿ ಪದವಿ ಪಡೆದರು. 1965 ರಲ್ಲಿ ಡೆಲವೇರ್ ವಿಶ್ವವಿದ್ಯಾಲಯದಿಂದ ಸ್ನಾತಕೋತ್ತರ ಪದವಿ ಪಡೆದರು. ಅವರು ಇತಿಹಾಸ ಮತ್ತು ರಾಜಕೀಯ ವಿಜ್ಞಾನದಲ್ಲಿ ಪದವಿ ಪಡೆದರು, ಡಬಲ್ 688 ರಲ್ಲಿ 506 ವರ್ಗ ಶ್ರೇಣಿಯನ್ನು ಪಡೆದರು. ಸಿರಾಕ್ಯೂಸ್ ವಿಶ್ವವಿದ್ಯಾಲಯದಿಂದ ಕಾನೂನು ಪದವಿ ಪಡೆಯುವ ಮೊದಲು ಅವರು ಡೆಲವೇರ್ ವಿಶ್ವವಿದ್ಯಾಲಯದಲ್ಲಿ ಅಧ್ಯಯನ ಮಾಡಿದರು. ಅವರು 1969 ರಲ್ಲಿ ವಕೀಲರಾದರು ಮತ್ತು 1970 ರಲ್ಲಿ ನ್ಯೂಕ್ಯಾಸಲ್ ಕೌಂಟಿ ಕೌನ್ಸಿಲ್ಗೆ ಆಯ್ಕೆಯಾದರು. 1972 ರಲ್ಲಿ ಡೆಲವೇರ್ ನಿಂದ ಯುನೈಟೆಡ್ ಸ್ಟೇಟ್ಸ್ ಸೆನೆಟ್ಗೆ ಚುನಾಯಿತರಾದ ಅವರು ಅಮೆರಿಕಾದ ಇತಿಹಾಸದಲ್ಲಿ ಆರನೇ ಕಿರಿಯ ಸೆನೆಟರ್ ಆದರು. 30 ನೇ ವಯಸ್ಸಿನಲ್ಲಿ (ಅಧಿಕಾರ ಹಿಡಿಯಲು ಬೇಕಾದ ಕನಿಷ್ಠ ವಯಸ್ಸು), 31 ವರ್ಷದ ಮೊದಲು ಅಧಿಕಾರ ವಹಿಸಿಕೊಂಡ 18 ಜನರಲ್ಲಿ ಬೈಡನ್ ಅಮೆರಿಕದ ಇತಿಹಾಸದಲ್ಲಿ ಆರನೇ-ಕಿರಿಯ ಸೆನೆಟರ್ ಆದರು. ಬೈಡನ್ ಆರು ಬಾರಿ ಸೆನೆಟ್ಗೆ ಆಯ್ಕೆಯಾದರು, 2009 ರಲ್ಲಿ ಉಪಾಧ್ಯಕ್ಷ ಸ್ಥಾನಕ್ಕೆ ರಾಜೀನಾಮೆ ನೀಡಿದಾಗ ಯುನೈಟೆಡ್ ಸ್ಟೇಟ್ಸ್ನಲ್ಲಿ ನಾಲ್ಕನೇ ಹಿರಿಯ ಸೆನೆಟರ್ ಆದರು.
ಕುಟುಂಬ
1972 ರ ಡಿಸೆಂಬರ್ 18 ರ ಚುನಾವಣೆಯ ಕೆಲವು ವಾರಗಳ ನಂತರ ಬೈಡನ್ ಅವರ ಪತ್ನಿ ನಿಲಿಯಾ ಮತ್ತು ಅವರ ಒಂದು ವರ್ಷದ ಮಗಳು ನವೋಮಿ ವಾಹನ ಅಪಘಾತದಲ್ಲಿ ನಿಧನರಾದರು.ಬೈಡೆನ್ ತನ್ನ ಎರಡನೇ ಹೆಂಡತಿ ಜಿಲ್ನನ್ನು 1975 ರಲ್ಲಿ ಭೇಟಿಯಾದರು. ಅವರು 1977 ರಲ್ಲಿ ವಿವಾಹವಾದರು. ಅವರಿಗೆ ಮಗಳಿದ್ದಾರೆ. ಬೈಡನ್ ಅವರ ಹಿರಿಯ ಮಗ ಬ್ಯೂ ಡೆಲಾವೇರ್ ಅಟಾರ್ನಿ ಜನರಲ್ ಆದರು, ಅವರು ಇರಾಕ್ನಲ್ಲಿ ಸೈನ್ಯದ ನ್ಯಾಯಾಧೀಶರ ವಕೀಲರಾಗಿ ಸೇವೆ ಸಲ್ಲಿಸಿದರು. ಮೆದುಳಿನ ಕ್ಯಾನ್ಸರ್‌ನೊಂದಿಗೆ ಎರಡು ವರ್ಷಗಳ ಯುದ್ಧದ ನಂತರ ಅವರು ಮೇ 30, 2015 ರಂದು ತಮ್ಮ 46 ನೇ ವಯಸ್ಸಿನಲ್ಲಿ ನಿಧನರಾದರು. ಅವರ ಕಿರಿಯ ಮಗ ಹಂಟರ್ ವಾಷಿಂಗ್ಟನ್ ವಕೀಲ ಲಾಬಿವಾದಿಯಾದನು.
ದೈಹಿಕ ಸಂಪರ್ಕದ ಆರೋಪ
ಸಾರ್ವಜನಿಕ ಕಾರ್ಯಕ್ರಮಗಳಲ್ಲಿ ತಬ್ಬಿಕೊಳ್ಳುವುದು, ಚುಂಬಿಸುವುದು, ಕೈ ಹಿಡಿಯುವುದು ಅಥವಾ ಅವಳ ಭುಜದ ಮೇಲೆ ಕೈ ಇಡುವುದು ಮುಂತಾದ ಮಹಿಳೆಯರೊಂದಿಗೆ ಬೈಡನ್ ಅಕ್ರಮ ಸಂಬಂಧವನ್ನು ಹೊಂದಿದ್ದನೆಂದು ಆರೋಪಿಸಲಾಗಿದೆ.
ಚುನಾವಣೆಯ ಇತಿಹಾಸ
ಬೈಡನ್ 2008 ರಲ್ಲಿ ಡೆಮಾಕ್ರಟಿಕ್ ಅಧ್ಯಕ್ಷೀಯ ನಾಮಿನಿ ಬರಾಕ್ ಒಬಾಮ ಅವರ ಮಿತ್ರರಾಗಿದ್ದರು. 1991 ರಲ್ಲಿ ಕೊಲ್ಲಿ ಯುದ್ಧವನ್ನು ವಿರೋಧಿಸಿದರು. 2007 ರಲ್ಲಿ ಯು.ಎಸ್. ಪಡೆಗಳ ಏರಿಕೆಯನ್ನು ವಿರೋಧಿಸಿತು. ಅವರು 2011 ರಲ್ಲಿ ಯುಎಸ್ ಸೈನ್ಯವನ್ನು ಹಿಂತೆಗೆದುಕೊಳ್ಳುವ ಮೂಲಕ ಇರಾಕ್ ಕಡೆಗೆ ಯುಎಸ್ ನೀತಿಯನ್ನು ರೂಪಿಸಲು ಸಹಾಯ ಮಾಡಿದರು. ಮಹಿಳೆಯರ ಮೇಲಿನ ದೌರ್ಜನ್ಯ ಕಾಯ್ದೆಯನ್ನು ಅಂಗೀಕರಿಸುವ ಪ್ರಯತ್ನಗಳಿಗೆ ಬಿಡೆನ್ ಮುಂದಾಗಿದ್ದಾರೆ. ಬೈಡನ್ 1988 ರ ಡೆಮಾಕ್ರಟಿಕ್ ಅಧ್ಯಕ್ಷೀಯ ನಾಮನಿರ್ದೇಶನಕ್ಕೆ ಸ್ಪರ್ಧಿಸಿದರು. ಆಗಸ್ಟ್ 1987 ರ ಹೊತ್ತಿಗೆ ಸಿಬ್ಬಂದಿ ಪೈಪೋಟಿಯಿಂದಾಗಿ ಮೆಸೇಜಿಂಗ್ ಮೆಸೇಜ್ ಆಗಿದ್ದ ಬಿಡೆನ್ ಅವರ ಅಭಿಯಾನವು ಮೈಕೆಲ್ ಡುಕಾಕಿಸ್ ಡಿಕ್ ಜೆಫೋರ್ಡ್ 108-109 ರಿಂದ ಹಿಂದುಳಿದಿದೆ, ಬಲವಾದ ಬೆಂಬಲಿಗರ ಕೊರತೆಯಿಂದಾಗಿ, 88-89 ಅವರು ಸೆಪ್ಟೆಂಬರ್ 23, 1987 ರಂದು ಸ್ಪರ್ಧೆಯಿಂದ ಹಿಂದೆ ಸರಿದರು. 1988 ರಲ್ಲಿ ವಿಫಲವಾದಾಗಿನಿಂದ, ಬಿಡೆನ್ ಮತ್ತೆ ಅಧ್ಯಕ್ಷ ಸ್ಥಾನಕ್ಕೆ ಸ್ಪರ್ಧಿಸುವ ಬಗ್ಗೆ ಯೋಚಿಸುತ್ತಿದ್ದಾರೆ. ಜನವರಿ 31, 2007 ರಂದು ಅವರು ಎರಡನೇ ಅವಧಿಗೆ ತಮ್ಮ ಉಮೇದುವಾರಿಕೆಯನ್ನು ಘೋಷಿಸಿದರು. ಒಟ್ಟಾರೆಯಾಗಿ, ಬೈಡನ್ ಹಣವನ್ನು ಸಂಗ್ರಹಿಸಲು ಹೆಣಗಾಡಿದರು, ಜನರನ್ನು ತಮ್ಮ ರ್ಯಾಲಿಗಳಿಗೆ ಆಕರ್ಷಿಸಲು ಹೆಣಗಾಡಿದರು ಮತ್ತು ಪ್ರತಿಸ್ಪರ್ಧಿ ಬರಾಕ್ ಒಬಾಮರ ಸೆನೆಟರ್ ಹಿಲರಿ ಕ್ಲಿಂಟನ್ ಅವರ ಉನ್ನತ ಅಭ್ಯರ್ಥಿಗಳ ವಿರುದ್ಧ ಪ್ರಭಾವ ಬೀರಲು ಮತ್ತು ಬೆಂಬಲವನ್ನು ಪಡೆಯಲು ವಿಫಲರಾದರು. ಡೆಮಾಕ್ರಟಿಕ್ ಅಭ್ಯರ್ಥಿಗಳ ರಾಷ್ಟ್ರೀಯ ಚುನಾವಣೆಯಲ್ಲಿ ಅವರು ಐದನೇ ಸ್ಥಾನ ಗಳಿಸಿದರು ಮತ್ತು ಸ್ಪರ್ಧೆಯಿಂದ ಹಿಂದೆ ಸರಿದರು. ವಿಫಲವಾದರೂ, ಬೈಡನ್‌ರ 2008 ರ ಅಭಿಯಾನವು ಜಗತ್ತಿನಲ್ಲಿ ಸಹಾನುಭೂತಿ ಮತ್ತು ಮೌಲ್ಯವನ್ನು ಹೆಚ್ಚಿಸಿತು. ಡೆಮಾಕ್ರಟಿಕ್ ಅಭ್ಯರ್ಥಿಗಳ ರಾಷ್ಟ್ರೀಯ ಚುನಾವಣೆಯಲ್ಲಿ ಅವರು ಐದನೇ ಸ್ಥಾನ ಗಳಿಸಿದರು ಮತ್ತು ಸ್ಪರ್ಧೆಯಿಂದ ಹಿಂದೆ ಸರಿದರು. ವಿಫಲವಾದರೂ, ಬಿಡೆನ್‌ರ 2008 ರ ಅಭಿಯಾನವು ಜಗತ್ತಿನಲ್ಲಿ ಸಹಾನುಭೂತಿ ಮತ್ತು ಮೌಲ್ಯವನ್ನು ಹೆಚ್ಚಿಸಿತು. ನಿರ್ದಿಷ್ಟವಾಗಿ, ಇದು ಬೈಡನ್ ಮತ್ತು ಒಬಾಮಾ ನಡುವಿನ ಸಂಬಂಧವನ್ನು ಬದಲಾಯಿಸಿತು. ಬೈಡನ್ ಅಧ್ಯಕ್ಷ ಸ್ಥಾನದಿಂದ ಕೆಳಗಿಳಿದ ಸ್ವಲ್ಪ ಸಮಯದ ನಂತರ, ಒಬಾಮಾ ಅವರು ಖಾಸಗಿಯಾಗಿ ಬೈಡೆನ್ ಅನುಭವಕ್ಕೆ ತಮ್ಮ ಆಡಳಿತದಲ್ಲಿ ಮಹತ್ವದ ಸ್ಥಾನವನ್ನು ನೀಡಲು ಆಸಕ್ತಿ ಹೊಂದಿದ್ದಾರೆಂದು ಹೇಳಿದರು. ಆಗಸ್ಟ್ 22, 2008 ರಂದು ಬರಾಕ್ ಒಬಾಮ ಬಿಡೆನ್ ಅವರ ಮಿತ್ರ ಎಂದು ಬೈಡನ್ ಅಧಿಕೃತವಾಗಿ ಘೋಷಿಸಿದರು. ಆಯ್ಕೆಯ ಹಿಂದಿನ ತಂತ್ರವು ರಾಷ್ಟ್ರೀಯ ಭದ್ರತಾ ಅನುಭವ ಹೊಂದಿರುವವರ ಸೇವೆಗಳೊಂದಿಗೆ ವಿದೇಶಿ ನೀತಿಯನ್ನು ತುಂಬುವ ಬಯಕೆಯನ್ನು ಪ್ರತಿಬಿಂಬಿಸುತ್ತದೆ ಎಂದು ನ್ಯೂಯಾರ್ಕ್ ಟೈಮ್ಸ್ ವರದಿ ಮಾಡಿದೆ. ಆಗಸ್ಟ್ 27 ರಂದು, ಡೆನ್ವರ್‌ನಲ್ಲಿ ನಡೆದ 2008 ರ ಡೆಮಾಕ್ರಟಿಕ್ ನ್ಯಾಷನಲ್ ಕನ್ವೆನ್ಷನ್‌ನಲ್ಲಿ ಬಿಡೆನ್ ಅಧಿಕೃತವಾಗಿ ಉಪಾಧ್ಯಕ್ಷರಾಗಿ ಆಯ್ಕೆಯಾದರು.
ಚುನಾವಣಾ ಗೆಲುವು
ಬೈಡನ್ ಅವರು ತಮ್ಮ ಸಹಸ್ಪರ್ಧಿ, ರಿಪಬ್ಲಿಕನ್ ಅಭ್ಯರ್ಥಿ, ಹಿಂದಿನ ಅಧ್ಯಕ್ಷ ಡೊನಾಲ್ಡ್ ಟ್ರಂಪ್ ಅವರನ್ನು ಸೋಲಿಸಿ, ಡೇಲಾವೇರ್ ನಿಂದಲೂ ಆಯ್ಕೆಯಾದ ಮೊದಲಿಗರೆಂದು ಹೆಸರಾದವರು. ಅವರು ಅಮೆರಿಕದ ೪೬ ನೇ ಅಧ್ಯಕ್ಷರಾಗಿ ಪ್ರಮಾಣವಚನ ಸ್ವೀಕರಿಸಿದರು.
ಉಲ್ಲೇಖಗಳು
<References/>
ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಷ್ಟ್ರಪತಿಗಳು
ಸಲಾರ್ ಡಿ ಉಯುನಿ
ಸಲಾರ್ ಡಿ ಉಯುನಿ, ದಕ್ಷಿಣ ಅಮೆರಿಕದ ಬೊಲುವಿಯದೇಶದಲ್ಲಿರುವ ಜಗತ್ತಿನ ಅತಿ ಬೃಹತ್ ಉಪ್ಪಿನ ಸರೋವರದಲ್ಲಿ ಅತಿ ದೊಡ್ಡ ಪ್ರಮಾಣದ ಉಪ್ಪಿನ ಭಂಡಾರವಿದೆ. ಭೂಗರ್ಭ ಶಾಸ್ತ್ರಜ್ಞರ ಅಂದಾಜಿನಂತೆ, ೪,೦೮೬ ಚದರ ಮೈಲಿ ವಿಸ್ತಾರವಿರುವ ಈ ಉಪ್ಪುನೀರಿನ ಜಲಾಶಯ, ಹತ್ತು ಶತಕೋಟಿ ಟನ್ ಗಳಷ್ಟು ಉಪ್ಪಿನ ಸಂಗ್ರಹವಿದೆ. ಬೊಲುವಿಯಾದೇಶದಲ್ಲಿರುವ ಉಪ್ಪಿನ ಸರೋವರ, ಸಮುದ್ರಮಟ್ಟದಿಂದ ೧೧,೯೯೫ ಅಡಿ ಎತ್ತರದಲ್ಲಿದೆ. ಇದು, ನೈರುತ್ಯ ಬಲ್ಗೇರಿಯಕ್ಕೆ ಹತ್ತಿರದಲ್ಲಿದೆ. ಪೆರುದೇಶದ ಗಡಿಭಾಗದಲ್ಲಿರುವ ೩೦ ರಿಂದ ೪೦ ಸಹಸ್ತ್ರ ವರ್ಷಗಳ ಹಿಂದೆ ನಿರ್ಮಾಣವಾಗಿದೆ ಎಂದು ಊಹಿಸಲಾಗಿದೆ. ಉಪ್ಪಿನ ಮರುಭೂಮಿಯ ಎರಡು ಭಾಗದಲ್ಲಿದ್ದ 'ಪೋಪೋ ಲೇಕ್' ಮಾತ್ತು 'ಉರುಉರು' ಎನ್ನುವ ಎರಡು ಸರೋವರಗಳ ಸತತವಾಗಿ ಉಪ್ಪಿನ ಭೂಕೊರೆತ ಪರಿಣಾಮದಿಂದಾಗಿ ಇದರ ಉಗಮವಾಯಿತೆಂದು ಊಹೆ ಮಾಡಲಾಗಿದೆ.
ಅಪ್ಸರೆಯರ ಕಣ್ಣೀರು
ಸ್ಥಳೀಯರ ಭಾಷೆಯಲ್ಲಿ, ಸಲಾರ್ ಡಿ ಉಯುನಿ, ಗೆ, 'ಆವರಣ ದ್ವೀಪ'ವೆನ್ನುವ ಅರ್ಥವಿದೆ. 'ಅಯ್ಮಾರ ಭಾಷೆ'ಯ ಜನರ ದಂತಕಥೆಯ ಪ್ರಕಾರದೇವತೆಗಳ ವಂಶದ ಅಪ್ಸರೆ ಟುನುಪ ದೈತ ಕುಸ್ಯುನನ್ನು ಮದುವೆಯಾಗುತ್ತಾಳೆ. ಕುಸ್ಕು ಕುಸೀನಾಳಜೊತೆ ಓಡಿಹೋಗುತ್ತಾನೆ. ಟುನುಪ, ಕುಸ್ಯುವನ್ನು ನೆನೆಸಿಕೊಂಡು ದುಃಖ್ಖಿಸುತ್ತಾ ಮಗುವಿಗೆ ಹಾಲುಣಿಸುತ್ತಾಳೆ. ಆಕೆಯ ಅಶ್ರುವಿನ ಜೊತೆ ಹಾಲೂ ಸೇರಿ, ಒಟ್ಟಾಗಿ ಹರಿದು ಉಪ್ಪಿನಸರೋವರ ಏರ್ಪಟ್ಟಿತಂತೆ. ಒಂದು ಭಾಗದಲ್ಲಿ 'ಆಂಡಿಸ್ ಪರ್ವತ ಶ್ರೇಣಿ' ಮೈತಳೆದಿದೆ. ಅದರ ಎತ್ತರ ೩,೬೫೦ ಮೀ. 'ಸೂರ್ಯಾಸ್ಥದ ಸೊಬಗನ್ನು ಸರೋವರದ ತೀರದಲ್ಲಿ ನೋಡುವುದು ಅತ್ಯಾಕರ್ಷಕವಾಗಿದೆ'.
ಬೇರೆಬೇರೆ ಋತುಗಳಲ್ಲಿ
ಸಲಾರ್ ಡಿ ಉಯುನಿ ಸರೋವರ ಶುಶ್ಕರುತುವಿನಲ್ಲಿ ಉಪ್ಪಿನಿಂದಾಗಿ ಹಾಸಿಗೆ ನಿರ್ಮಾಣವಾಗುತ್ತದೆ. ಆಗ ಅದರಮೇಲೆ ಕಾರು ಬೈಸಿಕಲ್, ಮತ್ತು ಬೈಕ್ಸ್, ಮೇಲೆ ಪ್ರಯಾಣಿಸಬಹುದು. ಮಲಗಿ ಆನಂದಿಸಬಹುದು. ಆದೃ ಋತಿವಿನಲ್ಲಿ ಸರೋವರದಲ್ಲಿ ಉಪ್ಪುನೀರಿನ ಭೋರ್ಗರೆಯುವ ಪ್ರವಾಹವಿರುತ್ತದೆ. ನೀರು ನೀಲಿಬಣ್ಣಕ್ಕೆ ತಿರುಗಿ ಕನ್ನಡಿಯ ತರಹ ಹೊಳೆಯುತ್ತದೆ. ಸರೋವರ ಒಣಗಿದ ಸಮಯದಲ್ಲಿ ೨೦ ಮೀ ಆಳದವರೆಗೆ ಭೂಮಿಯನ್ನು ಅಗಿದರೂ ಉಪ್ಪಿನ ಬಿಳಿಯ ಇಟ್ಟಿಗೆಗಳು ಗೋಚರಿಸುತ್ತವೆ. ಹರಳು ಉಪ್ಪನ್ನು ಗೂಡೆಹಾಕಲು ಇದು ಸರಿಯಾದ ಸಮಯ.
ಖನಿಜಗಳ ಕಣಜ
'ಸಲಾರ್ ಡಿ ಉಯುನಿ ಉಪ್ಪಿನ ಸರೋವರ,'ದಲ್ಲಿ, ಉಪ್ಪಿನ ಜೊತೆಗೆ ಖನಿಜಗಳ ಭಂಡಾರವಿದೆ. ೯೦ ಲಕ್ಷ ಟನ್ ಪ್ರಮಾಣದ 'ಲಿಥಿಯಂ' ಭಂಡಾರವಿದೆಯೆಂದು ಅಂದಾಜು ಮಾಡಲಾಗಿದೆ. ವಿಶ್ವದಲ್ಲಿ ದೊರೆಯುವ ಲಿಥಿಯಂ ಖನಿಜದ ಒಟ್ಟುಸಂಗ್ರಹದ ಶೇ ೪೩% ಪ್ರಮಾಣಕ್ಕೆ ಸರಿಸಮ. ಬೊಲುವಿಯ ಸರಕಾರ ಗಣಿಕಾರಿಕೆಯನ್ನು ಪ್ರೋತ್ಸಾಹಿಸುವುದಿಲ್ಲ. ವರ್ಷಕ್ಕೆ ಕೇವಲ ೨೫,೦೦೦ ಟನ್ ಮಾತ್ರ ಸಂಗ್ರಹಿಸುತ್ತದೆ.ಪ್ರಾಕೃತಿಕ ಸಂಪತ್ತನ್ನು ವ್ಯಯಿಸಲು ಆಶಿಸುವುದಿಲ್ಲ. ತಾಮ್ರ, ಮೆಗ್ನೀಸಿಯಮ್, ಮ್ಯಾಂಗನೀಸ್, ಬೋರಾನ್, ಗಂಧಕ, ಆರ್ಸನಿಕ್, ಸೋಡಿಯಮ್ ಕ್ಲೋರೈಡ್ ನ ಅಪಾರ ಸಂಗ್ರಹವಿದೆ. ಕೆಲವು ಕುರುಹುಗಳಿಂದ ಪೂರ್ವದಲ್ಲಿ ಭೂಕಂಪಪೀಡಿತ ಪ್ರದೇಶವಾಗಿತ್ತೆಂದು ನಂಬಿಕೆಯಿದೆ. ಖನಿಜಗಳು ಇಷ್ಟು ಭಾರಿ ಪ್ರಮಾಣದಲ್ಲಿರುವ ಕಾರಣವೆಂದು ತಜ್ಞರ ಅಭಿಪ್ರಾಯ.
ರಫ್ತು
ಅಮೆರಿಕದ ಕಂಪೆನಿಯೊಂದು ಲಿಥಿಯಂ ಆಮದುಮಾಡಿಕೊಳ್ಳುವ ಒಪ್ಪಂದಕ್ಕೆ ಸಹಿಹಾಕಿದೆ. ೧೩೭ ದಶ ಲಕ್ಷ ಡಾಲರ್ ಬಂಡವಾಳ ಹೂಡಿದೆ. ಸರೋವರದ ಒಳಭಾಗದಲ್ಲಿ ಪಾಚಿಯ ಪದರಗಳಿವೆ. ಅತಿಆಳದಲ್ಲಿ ದುರ್ಬಲವಾದ ಹವಳದ ಬಂಡೆಗಳಿವೆ. ಇಲ್ಲಿ ಗರಿಷ್ಟ ಉಷ್ಣಾಂಶ ೨೧ ಡಿಗ್ರಿಗಿಂದ ಹೆಚ್ಚಾಗುವುದಿಲ್ಲ. ಚಲಿಗಾಲದಲ್ಲಿ ೫ ಡಿಗ್ರಿಗೆ ಬರುತ್ತದೆ. ಮಳೆಗಾಲದಲ್ಲಿ ಸಹಿಲಾರದಷ್ಟು ಅತ್ಯಂತ ಚಲಿಯಿರುತ್ತದೆ. ಪ್ರವಾಸಿಗಳು ಡಿಸೆಂಬರ್ ನಿಂದ ಮಾರ್ಚ್ ವರೆಗೆ ಈ ಭೂಭಾಗಕ್ಕೆ ಭೇಟಿನೀಡಬಹುದು. ಆಸಮಯದಲ್ಲಿ ಪ್ರವಾಸಿಗಳಿಂದ ತುಂಬಿರುತ್ತದೆ. ಪ್ರಪಂಚದಾದ್ಯಂತ ಬಂದ. ಇವರಿಗಾಗಿಯೇ ಬೊಲುವಿಯ ಸರಕಾರ ಒಂದು ಮೀ.ದಪ್ಪದ ಉಪ್ಪಿನ ಇಟ್ಟಿಗೆಗಳನ್ನು ಬಳಸಿ ತಂಗು ದಾಣಗಳನ್ನು ನಿರ್ಮಿಸುತ್ತದೆ.ಮೇಲಿನ ಛಾವಣಿಗೂ ಉಪ್ಪಿನ ಪದರದ ಹಾಳೆಗಳೇ ಇರುತ್ತವೆ. ಹೋಓಟೆಲ್ಲಿನ ಪೀಠೋಪಕರಣಗಳು ಇತ್ಯಾದಿ ಉಪ್ಪಿನ ಮಯ.ಚಳಿಗಾಲದಲ್ಲಿ ಇಲ್ಲಿ ವಿರಮಿಸಲು ಶಾಖದ್ ಚೀಲಗಳ ಬಳಕೆ ಅತ್ಯಗತ್ಯ.
ಕೆಲವೇ ಸಸ್ಯಗಳು, ಪ್ರಾಣಿಗಳು
ಒಂದು ಬಗೆಯ ಗುಲಾಬಿಗಿಡಗಳು ಇಲ್ಲಿ ಬೆಳೆಯುತ್ತದೆ. ಬೃಹತ್ ಆಕಾರದ ಪಾಪಸ್ ಕಳ್ಳಿಗಳು ಕಾಣಿಸುತ್ತವೆ. ೩೯ ಅಡಿ ಎತ್ತರದ ಈ ಸಸ್ಯಗಳ ಬೆಳವಣಿಗೆ ಅತಿ ಕಡಿಮೆ. ವರ್ಷಕ್ಕೆ ಒಂದು ಸೆಂಟಿಮೀಟರಿನಷ್ಟು ಮಾತ್ರ. ಆದರೆ ಅವುಗಳು ಸಾವಿರಾರು ವರ್ಷಗಳಿದ ಅಸ್ತಿತ್ವದಲ್ಲಿವೆ. ಕೆಲವು ಪ್ರಾಣಿಗಳಲ್ಲಿ ಹಿಮಕರಡಿಯ ತರಹ ಹೋಲುವ 'ಆಂಡಿಯನ್ ನರಿ', ರಾಜಹಂಸಗಳಿಗೆ,ಕೊಕ್ಕರೆ, ಹೆಬ್ಬಾತುಗಳು, ಇದನ್ನೇ ಆಹಾರವಾಗಿ ಉಪಯೋಗಿಸುತ್ತವೆ. ಮತ್ತಿತರರ ಪ್ರಾಣಿಗಳಿವೆ. ಈ ಜಾತಿಯ ಪಾಪಸ್ ಕಳ್ಳಿಗಿಡಗಳ ಬಳಕೆ ಹಲವು ವಿಧದಲ್ಲಿ. ಸಸ್ಯಗಳೇ ಕಾಣಿಸದ ಈ ಪ್ರದೇಶದಲ್ಲಿ ಸುಮಾರು ೮೦ ಬಗೆಯ ಹಕ್ಕಿ ಪಕ್ಷಿಗಳನ್ನು ಕಾಣಬಹುದು.
ಬಿಸಿನೀರಿನ ಬುಗ್ಗೆಗಳು
ಕೆಂಪು ಹಸಿರು ವರ್ಣದ ಪುಟ್ಟು ಸರೋವರಗಳು, ಕಲ್ಲಿನ ವೈವಿದ್ಯಮಯ ರಚನೆಗಳು,ಪುರಾತನ ಗುಹೆಗಳು ಕಾಣಿಸುತ್ತವೆ.
ರೈಲುಗಳ ಸಂಗ್ರಹಾಲಯ
ಸ್ಥಳೀಯರು ರೈಲುಗಳ ಸ್ಮಷಾನವೆಂದು ಕರೆಯುವ ನೂರಾರು ರೈಲ್ವೆ ಇಂಜಿನ್ ಗಳು ಬೋಗಿಗಳು, ೧೯ ನೆಯ ಶತಮಾನದಲ್ಲಿ ಬ್ರಿಟಿಷ್ ತಂತ್ರಜ್ಞರು, ಗಣಿಗಳನ್ನು ತೋಡಿ ಖನಿಜಗಳನ್ನು ಹೊರತೆಗೆದು ತಮ್ಮ ದೇಶಕ್ಕೆ ರಫ್ತುಮಾಡುವ ಯೋಜನೆ ಇಟ್ಟುಕೊಂಡಿದ್ದರು. ಅದರ ಸಾಗಾಣಿಕೆಗಾಗಿ ರೈಲು ರಸ್ತೆಗಳ ಮಾರ್ಗವನ್ನು ರಚಿಸಿದರು. ಬೊಲುವಿಯ ಸರಕಾರ ೧೯೪೦ ರಲ್ಲಿ ನಿಸರ್ಗಸಂಪತ್ತು ಹೀಗೆ ಪೋಲಾಗುವುದನ್ನು ನಿಷೇಧಿಸಿ, ಕಾನೂನುಗಳನ್ನು ತಂದರು. ಹಾಗಾಗಿ ಆಗ ಬಳಕೆಯಲ್ಲಿದ್ದ ರೈಲುಗಳು ಹಾಗೆಯೇ ಬಳಕೆಯಿಲ್ಲದೆ ನಿಂತಜಾಗದಲ್ಲೇ ನಿಂತಿವೆ. ೩ ಕಿ.ಮೀ ವಿಸ್ತಾರದ ಈ ಪ್ರದೇಶವನ್ನು ಪರ್ಯಟಕರಿಗೆ ಇದನ್ನು ರೈಲ್ವೆ ವಸ್ತುಸಂಗ್ರಹಾಲಯವೆಂದು ಘೋಶಿಸಲಾಯಿತು.
ಇದನ್ನೂ ಸಹಾ ನೋಡಿ
ಮೂಲ : 'ಸಲಾರ್ ಡಿ ಉಯುನಿ', ಜಗತ್ತಿನ ಅತಿದೊಡ್ಡ ಸರೋವರ, ಪ. ರಾಮಕೃಷ್ಣ ಶಾಸ್ತ್ರಿ, ತರಂಗ, ೨೯ ಜನವರಿ, ೨೦೧೫, ಪುಟ-೩೮
ಉಲ್ಲೇಖಗಳು
<References />
ಅಬ್ರಹಮ್ ಲಿಂಕನ್
ಅಬ್ರಹಾಮ್ ಲಿಂಕನ್ ಅಮೇರಿಕಾದ ಅಧ್ಯಕ್ಷರಾಗಿದ್ದವರು. ಇವರು ಅಮೇರಿಕಾದ ಅಭಿವೃದ್ದಿಗಾಗಿ ಹೋರಾಡಿ ಬ್ಯಾಂಕ್, ಕಾಲುವೆ, ರೈಲ್ಮಾರ್ಗ ಹಾಗು ಕಾರ್ಖಾನೆಗಳ ನಿರ್ಮಾಣವನ್ನು ಪ್ರೋತ್ಸಾಹಿಸಿದರು.
ಗುಲಾಮಗಿರಿಯ ಅಂತ್ಯ
ಇದರಿಂದ
ಅಬ್ರಹಾಮ್ ಲಿಂಕನ್ ರ ಧೃಡತೆ
ಲಿಂಕನ್ ಅವರ ಈ ಧೋರಣೆಯಿಂದ ಕಳವಳಗೊಂಡ ದಕ್ಷಿಣದ ಏಳು ರಾಜ್ಯಗಳು, ಅಮೆರಿಕ ಸಂಯುಕ್ತ ಒಕ್ಕೂಟದಿಂದ ಹೊರಬಂದು ಪ್ರತ್ಯೇಕ ಒಕ್ಕೂಟ ರಚಿಸಿಕೊಳ್ಳುವ ಘೋಷಣೆ ಮಾಡಿದವು.
ಉಲ್ಲೇಖಗಳು
ಲಿಂಕನ್
ಮತ್ತಿಘಟ್ಟ ಫಾಲ್ಸ್‌
ಮತ್ತಿಘಟ್ಟ ಫಾಲ್ಸ್‌
ವರ್ಷವಿಡೀ ಧುಮ್ಮಿಕ್ಕುವ ನೀರಿನ ಜಲಪಾತಗಳಲ್ಲಿ ಉತ್ತರ ಕನ್ನಡ ಜಿಲ್ಲೆಯ ಮತ್ತಿಘಟ್ಟ ಫಾಲ್ಸ್‌ ಕೂಡ ಒಂದು. ಶಿರಸಿಯಿಂದ ಸುಮಾರು ೪೨ ಕಿ. ಮೀ. (ಹೆಗಡೆಕಟ್ಟಾ-ಯಾಣ ಮಾರ್ಗದಲ್ಲಿ ಸಾಗಬೇಕು) ದೂರದಲ್ಲಿ ಇರುವ ಈ ಜಲಧಾರೆ ಹಸೇಹಳ್ಳದಿಂದ ರೂಪುಗೊಂಡಿದೆ. ಈ ಜಲಪಾತಕ್ಕೆ ಹೇಳಿಕೊಳ್ಳುವಷ್ಟು ಪ್ರಚಾರವೇನೂ ಇಲ್ಲ. ಮತ್ತಿಘಟ್ಟದ ಊರಿನಿಂದ ಈ ಜಲಪಾತ ವೀಕ್ಷಿಸಲು ಮಳೆಗಾಲದ ದಿನಗಳಲ್ಲಿ ತೆರಳುವವರು, ಹಸೇಹಳ್ಳಕ್ಕೆ ಅಡ್ಡವಾಗಿ ಬೊಂಬುಗಳಿಂದ ನಿರ್ಮಿಸಿದ ಕಾಲು ಸಂಕವನ್ನು ದಾಟಬೇಕು. ಈ ಸಂಕದ ಹಾದಿಯ ಸಹವಾಸವೇ ಬೇಡ ಎಂದು ಜಲಪಾತದಿಂದ ದೂರವುಳಿದವರೂ ಇದ್ದಾರೆ. ಆದರೆ, ದಾರಿ ಸವೆಸಿದ ಮೇಲೆ ಸಿಗುವ ಮೋಹಕ ದೃಶ್ಯಕ್ಕೆ ಎಂಥ ದಣಿವನ್ನೂ ಮರೆಸುವ ಮಾಂತ್ರಿಕತೆಯಿದೆ. ಮತ್ತಿಘಟ್ಟದ ಸರ್ಕಾರಿ ಶಾಲೆಯಿಂದ ಅರ್ಧ ಫರ್ಲಾಂಗ್ ದೂರದಲ್ಲಿ ಇರುವಾಗಲೇ ಜಲಧಾರೆಯು ಧುಮುಕುವ ಸದ್ದು ಕೇಳಿಸುತ್ತದೆ. ಅಲ್ಲಿನ ನಾಗಪತಿ ಹೆಗಡೆ ಅವರ ತೋಟದಿಂದ ಈ ಜಲಪಾತವನ್ನು ಅತೀ ಸಮೀಪದಿಂದ ನೋಡಬಹುದು. ಆದರೆ ಅದು ಅಡ್ಡಮುಖವಾಗಿ ಗೋಚರಿಸುತ್ತದೆ. ಸುಮ್ಮನೆ ನೋಡುವುದಾದರೆ ಪರವಾಗಿಲ್ಲ, ಫೋಟೊ ಕ್ಲಿಕ್ಕಿಸಬೇಕೆಂದರೆ ಈ ಜಾಗ ಅಷ್ಟೇನೂ ಪ್ರಶಸ್ತವಲ್ಲ. ಹಾಗಾಗಿ, ಜಲಧಾರೆಯನ್ನು ಎದುರು ಭಾಗದಿಂದ ನೋಡಲು ಪ್ರವಾಸಿಗರು ಹೆಗಡೆ ಅವರ ತೋಟದಿಂದ ಸುಮಾರು ಎರಡು ಕಿ.ಮೀ. ದೂರ ನಡೆಯುವುದು ಅನಿವಾರ್ಯ. ಗುಡ್ಡದ ಮೇಲಿನಿಂದ, ಹಸಿರು ಕ್ಯಾನ್ವಾಸಿನ ನಡುವೆ ಜಲಪಾತ ಬಳುಕುತ್ತಾ ಕೆಳಗಿಳಿಯುವುದು ದೃಶ್ಯಕಾವ್ಯದಂತೆ ಕಾಣಿಸುತ್ತದೆ. ಸುಮಾರು ೬೦೦ ಅಡಿ ಎತ್ತರದಿಂದ ಧುಮುಕುವ ಈ ಜಲಧಾರೆಯ ದೃಶ್ಯ ವೈಭವವನ್ನು ನೋಡಿಯೇ ತಣಿಯಬೇಕು. ಧುಮುಕಿದ ನೀರು ಉತ್ತರಮುಖವಾಗಿ ಹರಿದು ಮುಂದೆ ರಾಮನಗರ ಹತ್ತಿರ ಗಂಗಾವಳಿಯನ್ನು ಸೇರುತ್ತದೆ. ಮತ್ತಿಘಟ್ಟದ ಸುಂದರ ಪರಿಸರದ ಮಧ್ಯೆ ಇರುವ ಈ ಜಲಧಾರೆಯು ಹಾಲಿನಂತೆಯೇ ಧುಮುಕುತ್ತದೆ. ಮಳೆಗಾಲದ ದಿನಗಾಳಲ್ಲಿ ಮೈದುಂಬಿ ಹರಿಯುವ ಈ ಜಲಪಾತ ಬೇಸಿಗೆಯಲ್ಲಿ ಕೊಂಚ ಮಂಕಾದಂತೆ ಕಾಣಿಸುತ್ತದೆ.
ವರ್ಗ:ಜಲಪಾತಗಳು
ಹಸನ್ ರೌಹಾನಿ
ಹಸನ್ ರೌಹಾನಿ ಇರಾನ್ ದೇಶದ ರಾಷ್ಟ್ರಪತಿ ಆಗಿ ಕಾರ್ಯ ನಿರ್ವಹಣೆ ಗೈಯ್ಯುತ್ತಿರುವ ರಾಜಕಾರಣಿ.
ಜನನ
ಹಸನ್ ರೌಹಾನಿ ೧೨ ನವೆಂಬರ್ ೧೯೪೮ರಲ್ಲಿ ಸೊರ್ಖೆಹ್ ಎಮ್ಬಲ್ಲಿ ಹಸನ್ ಫೆರೆಯೆದೌನ್ ಎಂಬ ಹೆಸರಿನಲ್ಲಿ ಜನಿಸಿದರು. ಇವರ ತಂದೆ ಹಜ್ ಅಸಾದುಲ್ಲ ಫೆರೆಯೆದೌನ್ ಮಸಾಲೆ ಪದಾರ್ಥಗಳ ಅಂಗಡಿ ನಡೆಸುತ್ತಿದ್ದರು. ಹಜ್ ಅಸಾದುಲ್ಲ ಫೆರೆಯೆದೌನ್ ಇರಾನಿನ ಷಾ ರಾಜನ ವಿರುದ್ಧ ಪ್ರತಿಭಟನೆ ನಡೆಸಿ ೨೦ಕ್ಕೂ ಹೆಚ್ಚು ಸಲ ಜೈಲು ಸೇರಿದ್ದರು. ರೌಹಾನಿರಿಗೆ ಬಾಲ್ಯದಿಂದಲೇ ರಾಜಕೀಯ ಚಟುವತಿಕೆ ನಡೆಸಲು ತಂದೆಯೇ ಪ್ರೇರಣೆ.
ಓದು
ಸೆಮ್ನಂ ಮದ್ರಸಾದಲ್ಲಿ ಓದಿದ ಬಾಲಕ ಹಸನ್, ೧೯೬೯ರಲ್ಲಿ ಟೆಹರಾನ್ ವಿಶ್ವವಿದ್ಯಾಲಯದಲ್ಲಿ ಓದಿ ಕಾನೂನು ಪದವಿ ಪಡೆದರು. ೧೯೭ರಲ್ಲಿ ಇರಾನ್ ಸೈನ್ಯ ಸೇರಿದ ಹಸನ್, ನಿಶಾಪುರ ಎಂಬಲ್ಲಿ ನಿಯುಕ್ತಿಗೊಂಡರು. ೧೯೯೫ರಲ್ಲಿ ಸ್ಕಾಟ್ ಲ್ಯಾಂಡ್ ನಲ್ಲಿನ ಗ್ಲಾಸ್ಗೋ ವಿಶ್ವವಿದ್ಯಾಲಯದಲ್ಲಿ ಎಂ. ಫಿಲ್ ಪಡೆದ ಹಸನ್, ೧೯೯೯ರಲ್ಲಿ ಡಾಕ್ಟರೇಟ್ ಪಡೆದರು. ಅವರ ಅಧ್ಯಯನದ ವಿಷಯ ಇರಾನಿನಲ್ಲಿ ಷರಿಯಾ ಆಡಳಿತದ ಅನುಭವ.
ಇರಾನ್ ಕ್ರಾಂತಿ ಮತ್ತು ಅಂತರ
೧೯೭೯ರ ಇರಾನ್ ಕ್ರಾಂತಿಯ ನಂತರ ಇರಾನ್ ಸೇನೆಯಲ್ಲಿ ಶಿಸ್ತು ತರುವ ಕೆಲಸಕ್ಕೆ ಷುರುವಿಟ್ಟರು. ಅಯಾತುಲ್ಲಾ ರುಹೋಲ್ಲಾ ಖೊಮೇನಿ ಸರ್ವೋಚ್ಛ ನಾಯಕರಾದ ಕಾರಣ, ಈ ಹೊಣೆ ಹಸನ್ ರಿಗೆ ದೊರಕಿತು. ೧೯೮೦ರಲ್ಲಿ ಇರಾನ್ ಸಂಸತ್ ಆದ ಮಜ್ಲಿಸ್ ಗೆ ಹಸನ್ ಆಯ್ಕೆಯಾದರು. ೧೯೮೦ರಿಂದ ೨೦೦೦ದವರೆಗೆ ಸತತ ೫ ವರ್ಷ ಸಂಸದರಾದ ಹಸನ್, ಮಜ್ಲಿಸ್ ನ ಉಪ ಸಭಾಪತಿಯಾಗಿ, ವಿದೇಶಾಂಗ ಸಮಿತಿ, ರಕ್ಷಣಾ ಸಮಿತಿಯ ಸದಸ್ಯರಾಗಿ ನೀತಿ ನಿರೂಪಣೆಯ ಕೆಲಸ ಮಾಡಿದರು. ೧೯೮೦-೮೩ರ ಅವಧಿಯಲ್ಲಿ ಇರಾನ್ ಸರ್ಕಾರಿ ಟಿವಿಯ ಹೊಣೆ ಹೊತ್ತ ಹಸನ್, ಇರಾನ್ ಅನ್ನು ಇಸ್ಲಾಂ ಗಣರಾಜ್ಯ ಮಾಡುವಲ್ಲಿ ದೊಡ್ಡ ಪಾತ್ರ ನಿರ್ವಣೆ ಮಾಡಿದರು.
ಅಣ್ವಸ್ತ್ರ ಕಾರ್ಯಕ್ರಮ
ಹಸನ್ ಇರಾನಿನ ರಾಷ್ಟ್ರೀಯ ಭದ್ರತಾ ಸಲಹೆಗಾರರಾಗಿ ಹೆಚ್ಚು ಜನಪ್ರಿಯರಾದದ್ದು ತಮ್ಮ ಅಣ್ವಸ್ತ್ರದ ನಿಲುವುಗಳಿಗಾಗಿ. ಪಾಶ್ಚಿಮಾತ್ಯ ದೇಶಗಳು ಇರಾನ್, ತನ್ನ ಅಣ್ವಸ್ತ್ರ ಕಾರ್ಯಕ್ರಮವನ್ನು ನಿಲ್ಲಿಸಬೇಕು ಎಂದು ಇರಾನ್ ಮೇಲೆ ಹಲವು ಬಗೆಯ ಒತ್ತಡ, ದಿಗ್ಬಂಧನ ಮತ್ತು ಠರಾವುಗಳನ್ನು ಹೇರಿದರೂ ಸಹಿತ, ಹಸನ್ ಅವೆಲ್ಲವನ್ನೂ ಎದುರಿಸಿದರು. ಹಸನ್, ಸ್ವತಃ ಇರಾನ್ ಅಣ್ವಸ್ತ್ರ ಕಾರ್ಯಕ್ರಮದ ಹೊಣೆ ಹೊತ್ತರು.ಅಲಿ ಲಾರಿಜಾನಿ ಜೊತೆ ಸೇರಿ ಅಣ್ವಸ್ತ್ರ ಪ್ರಸರಣ ನಿಷೇಧ ಒಪ್ಪಂದವನ್ನು ಕಟುವಾಗಿ ವಿರೋಧಿಸಿದ ಹಸನ್, ಪ್ರಪಂಚದ ಪಾಲಿಗೆ ದುಃಸ್ವಪ್ನವಾದರೂ ಸಹಿತ, ಇರಾನಿಗರ ಕಣ್ಣಲ್ಲಿ ಹೀರೋ ಆದರು. ೨೦೦೫ರಲ್ಲಿ ಮಹಮ್ಮದ್ ಅಹ್ಮದಿನಿನೆಜಾದ್ ಅಧ್ಯಕ್ಷರಾಗಿ ಆಯ್ಕೆಯಾದಾಗಿ, ಹಸನ್ ತಮ್ಮ ಹುದ್ದೆಗೆ ರಾಜೀನಾಮೆ ಇತ್ತರು.೨೦೦೭ರಲ್ಲಿ ಅವರನ್ನು ಮತ್ತೆ ಈ ಹುದ್ದೆಗೆ ನೇಮಕ ಮಾಡಲಾಯಿತು.
ಅಧ್ಯಕ್ಷ ಹುದ್ದೆ
೨೦೧೩ರ ಚುನಾವಣೆಯಲ್ಲಿ ಹಲವು ಮಂದಿ ಉದಾರವಾದಿ ನಾಯಕರ ಬೆಂಬಲ ಪಡೆದ ಹಸನ್ ಅಧ್ಯಕ್ಷ ಹುದ್ದೆಗೆ ಏರಿದರು. ಇಶಾಕ್ ಜಹಾಂಗಿರಿರನ್ನು ಉಪ ಅಧ್ಯಕ್ಷರನ್ನಾಗಿಸಿ, ೪ ವರ್ಷದ ಅವಧಿಯ ನಂತರ ೨೦೧೭ರಲ್ಲಿ ಮತ್ತೆ ಬಹುಮತ ಪಡೆದು ಅಧ್ಯಕ್ಷ ಹುದ್ದೆಯನ್ನು ಏರಿದರು. ಅಮೇರಿಕಾದ ದಿಗ್ಬಂಧನಗಳನ್ನು ಮೆಟ್ಟಿ ನಿಂತು, ತೈಲ ವ್ಯಾಪಾರದ ಮೂಲಕ ಇರಾನಿನ ಆರ್ಥಿಕ ಬಿಕ್ಕಟ್ಟನ್ನು ಕಡಿಮೆ ಮಾಡಲು ಹಸನ್ ಪ್ರಯತ್ನ ನಡೆಸಿದರು. ಭಾರತ ಜೊತೆ ಚಾಬಹಾರ್ ಬಂದರು ನಿರ್ವಹಣೆ ಹಸನ್ ರೌಹಾನಿಯವರ ದಿಟ್ಟ ಯತ್ನವಾಗಿದೆ.ರಷ್ಯಾ, ತರ್ಕಿ ಮತ್ತು ಸಿರಿಯ ಜೊತೆ ಮಧುರ ಸಂಬಂಧ ಏರ್ಪಡಿಸಿ, ಇರಾಕ್ ಅನ್ನೂ ಒಳಗೊಂಡ ಕೂಟವನ್ನು ರಚಿಸುವುದು ಹಸನ್ ರ ಗುರಿ.
ಉಲ್ಲೇಖಗಳು
ವರ್ಗ:ಇರಾನ್ ವರ್ಗ:ರಾಜಕಾರಣಿಗಳು
ತ್ರಿವಿಕ್ರಮ (ಚಲನಚಿತ್ರ)
ತ್ರಿವಿಕ್ರಮ 2022 ರ  ಕನ್ನಡ-ಭಾಷೆಯ ರೊಮ್ಯಾಂಟಿಕ್ ನಾಟಕ ಚಿತ್ರವಾಗಿದ್ದು, ಸಹನಾ ಮೂರ್ತಿ ಎಸ್. ನಿರ್ದೇಶಿಸಿದ್ದಾರೆ. ಈ ಚಿತ್ರದಲ್ಲಿ ವಿಕ್ರಮ್ ರವಿಚಂದ್ರನ್ ಮತ್ತು ಆಕಾಂಕ್ಷಾ ಶರ್ಮಾ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದು ಅರ್ಜುನ್ ಜನ್ಯ ಸಂಗೀತ ನೀಡಿದ್ದಾರೆ. ತ್ರಿವಿಕ್ರಮ ಅವರು ಮುಖ್ಯವಾಗಿ ಸಕಾರಾತ್ಮಕ ಪ್ರತಿಕ್ರಿಯೆಯನ್ನು ಪಡೆದರು.
ಕಥಾವಸ್ತು
ಬೆಂಗಳೂರಿನ ಶ್ರೀಮಂತ ಉದ್ಯಮಿಯ ಮಗಳಾದ ತ್ರಿಶಾ ಎಂಬ ಬೌದ್ಧ ಹುಡುಗಿಯನ್ನು  ಸರ್ಕಾರಿ ನೌಕರನ ಮಗ ವಿಕ್ರಮ್ ಪ್ರೀತಿಸುತ್ತಾನೆ. ಸಮಯ ಕಳೆದುಹೋಗುತ್ತದೆ, ವಿಕ್ರಮ್ ಮತ್ತು ತ್ರಿಶಾ ಒಬ್ಬರಿಗೊಬ್ಬರು ಮರುಳಾಗುತ್ತಾರೆ, ಆದರೆ ತ್ರಿಶಾಳು ವಿಕ್ರಮ್ ಹಿಂಸಾಚಾರದಲ್ಲಿ ಭಾಗಿಯಾಗಿರುವುದನ್ನು ಕಂಡು ದೂರವಾಗುತ್ತಾಳೆ. ಈ ಕಾರಣದಿಂದಾಗಿ, ತ್ರಿಶಾ ರಾಜಸ್ಥಾನಕ್ಕೆ ಹೋಗುತ್ತಾಳೆ, ಅಲ್ಲಿ ಅವಳ ತಂದೆ ಅವಳನ್ನು ಒಬ್ಬ ಪೋಲೀಸ್ ಜೊತೆ ಮದುವೆಯಾಗಲು ವ್ಯವಸ್ಥೆ ಮಾಡುತ್ತಾನೆ, ಆದರೆ ವಿಕ್ರಮ್ ಕೂಡ ಅಲ್ಲಿಗೆ ಬಂದು ತ್ರಿಶಾಳನ್ನು ಮನವೊಲಿಸುವಲ್ಲಿ ಯಶಸ್ವಿಯಾಗುತ್ತಾನೆ. ಅವರು ತಮ್ಮ ಕುಟುಂಬದಿಂದ ಆಶೀರ್ವಾದ ಪಡೆಯಲು ಬೆಂಗಳೂರಿಗೆ ಹೋಗುತ್ತಾರೆ. ಅವರ ನಿಶ್ಚಿತಾರ್ಥದ ಮುಂಚೆಯೇ,  ಈ ಸಂಬಂಧವನ್ನು ಒಲ್ಲದ ತ್ರಿಶಾಳ ತಂದೆ ಮತ್ತು ಅವನ ಗೂಂಡಾಗಳಿಂದ ವಿಕ್ರಮ್ ಮೇಲೆ ದಾಳಿ ಮಾಡಿ ವಿಕ್ರಮ್ ನನ್ನು ಕೊಲ್ಲುತ್ತಾರೆ. ಆದರೆ, ತ್ರಿಶಾ ತನ್ನ ತಂದೆಯ ದುಷ್ಕೃತ್ಯಗಳ ಬಗ್ಗೆ ತಿಳಿದುಕೊಂಡು  ವಿಕ್ರಮ್‌ನ ಸಾವಿನಿಂದ ಜರ್ಜರಿತಳಾಗುತ್ತಾಳೆ.
ಧ್ವನಿಮುದ್ರಿಕೆ
ಸೌಂಡ್‌ಟ್ರ್ಯಾಕ್ ಆಲ್ಬಂ ಅರ್ಜುನ್ ಜನ್ಯರಿಂದ ಸಂಯೋಜಿಸಲ್ಪಟ್ಟ ಆರು ಸಿಂಗಲ್ಸ್‌ಗಳನ್ನು ಹೊಂದಿದೆ ಮತ್ತು A2 ಮ್ಯೂಸಿಕ್ ನಲ್ಲಿ ಬಿಡುಗಡೆಯಾಗಿದೆ.
ಚಲನಚಿತ್ರವು 24 ಜೂನ್ 2022 ರಂದು ಬಿಡುಗಡೆಯಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೨೨ ಕನ್ನಡಚಿತ್ರಗಳು
ಯೂಟ್ಯೂಬ್‌
ಯೂಟ್ಯೂಬ್ ಒಂದು ವೀಡಿಯೋ ಹಂಚಿಕೊಳ್ಳುವ ಜಾಲತಾಣವಾಗಿದ್ದು, ಇಲ್ಲಿ ಬಳಕೆದಾರರು ತಮ್ಮ ವೀಡಿಯೋಗಳನ್ನು ಅಪ್‌ಲೋಡ್ ಮಾಡಬಹುದು ಮತ್ತು ಇತರರೊಂದಿಗೆ ಹಂಚಿಕೊಳ್ಳಬಹುದಾಗಿದೆ. PayPalನಲ್ಲಿ ಕೆಲಸ ಮಾಡುತ್ತಿದ್ದ ಮೂವರು ಉದ್ಯೋಗಿಗಳು ಯೂಟ್ಯೂಬ್ ಅನ್ನು ಫೆಬ್ರವರಿ 2005ನಲ್ಲಿ ಸೃಷ್ಟಿಸಿದರು. ನವೆಂಬರ್ 2006ನಲ್ಲಿ, ಯೂಟ್ಯೂಬ್ LLC ಯನ್ನು Google Inc. ಕಂಪನಿಯು $ 1.65 ಬಿಲಿಯನ್‌ಗಳಿಗೆ ಕೊಂಡುಕೊಂಡಿತು, ಮತ್ತು ಈಗ ಅದು Googleನ ಉಪಾಂಗ ಸಂಸ್ಥೆಯಾಗಿ ಕಾರ್ಯಾಚರಣೆ ನಡೆಸುತ್ತದೆ.
ಈ ಕಂಪನಿ ಕ್ಯಾಲಿಫೊರ್ನಿಯದ ಸ್ಯಾನ್ ಬ್ರೂನೊದಲ್ಲಿ ನೆಲೆಗೊಂಡಿದೆ ಮತ್ತು ಅಡೋಬ್ ಫ್ಲಾಶ್ ವೀಡಿಯೊ ತಂತ್ರಜ್ಞಾನ ಬಳಸಿ ಬಳಕೆದಾರ-ಉತ್ಪಾದಿಸಿದ ಹಲವು ಬಗೆಯ ವೀಡಿಯೋ ವಿಷಯಗಳನ್ನು ಪ್ರದರ್ಶಿಸುತ್ತದೆ. ಇದರಲ್ಲಿ ಚಲನಚಿತ್ರದ ತುಣುಕುಗಳು, ಟಿವಿ ತುಣುಕುಗಳು ಮತ್ತು ಸಂಗೀತದ ವೀಡಿಯೋ ಸೇರಿದಂತೆ ವೀಡಿಯೋ ಬ್ಲಾಗಿಂಗ್ ಹಾಗೂ ಚಿಕ್ಕ ಗಾತ್ರದ ಸ್ವತಂತ್ರ ವೀಡಿಯೋಗಳಂತಹ ಹವ್ಯಾಸಿ ವಿಷಯಗಳು ಒಳಗೊಂಡಿವೆ. ಯೂಟ್ಯೂಬ್‌ನ ಹೆಚ್ಚಿನ ವಿಷಯಗಳನ್ನು ಬಳಕೆದಾರ ವ್ಯಕ್ತಿಗಳು ಸೇರಿಸಿದ್ದಾರೆ, ಆದರು ಯೂಟ್ಯೂಬ್ ಪಾಲುದಾರರ ಕಾರ್ಯಕ್ರಮದ ಅಂತರ್ಗತವಾಗಿ CBS,BBC,UMGಯಂತಹ ಮಾಧ್ಯಮ ಸಂಸ್ಥೆಗಳು ಮತ್ತು ಬೇರೆ ಸಂಘಗಳು ಅವರದೇ ಆದ ಕೆಲವು ವಸ್ತುಗಳನ್ನು ಜಾಲತಾಣದ ಮೂಲಕ ನೀಡುತ್ತಾರೆ.
ನೋಂದಣೆ ಮಾಡಿಕೊಳ್ಳದ ಬಳಕೆದಾರರು ವೀಡಿಯೋಗಳನ್ನು ಬರೀ ನೊಡಬಹುದು. ಆದರೆ, ನೋಂದಣೆ ಆದ ಬಳಕೆದಾರರು ಮಿತಿ ಇಲ್ಲದಷ್ಟು ಸಂಖ್ಯೆಯ ವೀಡಿಯೋಗಳನ್ನು ಸೇರಿಸಲು ಪರವಾನಗಿ ಇದೆ. ಯಾವುದಾದರೂ ವೀಡಿಯೋಗಳು ವಯಸ್ಕರ ಅಂಶಗಳನ್ನು ಹೊಂದಿವೆ ಎಂದು ಕಂಡುಬಂದಾಗ, ಅದನ್ನು ಕೇವಲ ನೋಂದಣಿಯಾದ 18 ವರ್ಷಕ್ಕೂ ಮೇಲ್ಪಟ್ಟ ಬಳಕೆದಾರರಿಗೆ ಮಾತ್ರ ಲಭ್ಯವಿರುವಂತೆ ಮಾಡಿದೆ. ಅವಮಾನ, ಅಶ್ಲೀಲ ವಿಷಯಗಳ ನಿರೂಪಣೆ, ಕೃತಿಸ್ವಾಮ್ಯದ ಉಲ್ಲಂಘನೆಗಳು ಮತ್ತು ಅಪರಾಧಿ ಪ್ರವೃತ್ತಿಯನ್ನು ಉತ್ತೇಜಿಸುವ ವಿಷಯಗಳ ವೀಡಿಯೋಗಳನ್ನು ಸೇರಿಸುವುದನ್ನು ಯೂಟ್ಯೂಬ್‌ನ ಸೇವಾ ನಿಬಂಧನೆಗಳು ನಿಷೇಧಿಸುತ್ತವೆ. ನೋದಣೆಯಾದ ಬಳಕೆದಾರರ ಖಾತೆಯನ್ನು "ಚ್ಯಾನಲ್ಸ್" ಎಂದು ಕರೆಯಲಾಗುತ್ತದೆ.
ಕಂಪನಿಯ ಇತಿಹಾಸ
ಮಾಧ್ಯಮದಲ್ಲಿ ಹಲವು ಸಲ ಪ್ರಚಲಿತಗೊಂಡ ಒಂದು ಕಥೆಯ ಅನುಸಾರ, ಚಾನ್‌ರವರ ಸ್ಯಾನ್ ಫ್ರಾನ್ಸಿಸ್ಕೊದ ಅಪಾರ್ಟ್‌ಮೆಂಟ್‍ನಲ್ಲಿ ಒಂದು ರಾತ್ರಿ ಊಟದ ಕೂಟದಲ್ಲಿ ತೆಗೆದ ವೀಡಿಯೋಗಳನ್ನು ಅವರು ಹಂಚಿಕೊಳ್ಳಲ್ಲು ಕಷ್ಟ ಎದುರಿಸಿದ ನಂತರ, ಅದಕ್ಕೆ ಪರಿಹಾರವಾಗಿ ಚ್ಯಾಡ್ ಹರ್ಲಿ ಮತ್ತು ಸ್ಟೀವ್ ಚಾನ್‌ರವರು 2005ರ ಆರಂಭದಲ್ಲಿ ಯೂಟ್ಯೂಬ್ ಅನ್ನು ನಿರ್ಮಿಸಿದರು. ಜಾವೆದ್ ಕರೀಮ್‌ರವರು ಕೂಟದಲ್ಲಿ ಹಾಜಿರಿರಲಿಲ್ಲ, ಮತ್ತು ಅವರು ಈ ಘಟನೆ ನಡೆದಿರುವುದನ್ನು ನಿರಾಕರಿಸಿದರು. ಮತ್ತು ಚ್ಯಾಡ್ ಹರ್ಲಿರವರ ಒಂದು ಹೇಳಿಕೆ ಪ್ರಕಾರ, ಯೂಟ್ಯೂಬ್‌ನ ಶೋಧದ ಯೋಜನೆ ರಾತ್ರಿ ಊಟದ ಕೂಟದ ನಂತರ ಆಯಿತು ಎಂಬ ಕತೆಯು, " ಪ್ರಾಯಶಃ ಮಾರುಕಟ್ಟೆ ಮಾಡುವ ಯೋಜನೆಗಳ ಒಂದು ಭಾಗವಾಗಿ ಬೆಳಸಲ್ಪಟ್ಟಿದ್ದು, ಸುಲಭವಾಗಿ ಜನರಿಗೆ ಒಪ್ಪಿಕೊಳ್ಳಲಾಗುವಂತ ಕಥೆಯನ್ನು ಹೆಣೆಯಲಾಗಿದೆ."
ಸಾಹಸದಿಂದ ಕೂಡಿದ ತಂತ್ರಜ್ಞಾನದ ಅನ್ವೇಷಣೆಯಾದ ಯೂಟ್ಯೂಬ್, ಪ್ರಾಥಮಿಕವಾಗಿ ಸೆಕೋಯಾ ಕ್ಯಾಪಿಟಲ್ ಎಂಬ ಸಂಸ್ಥೆಯು ನವೆಂಬರ್ 2005 ಮತ್ತು ಏಪ್ರಿಲ್ 2006ನ ನಡುವೆ, US $ 11.5 ಮಿಲಿಯನ್‌ರಷ್ಟು ಬಂಡವಾಳ ಹೂಡುವುದರೊಂದಿಗೆ ಪ್ರಾರಂಭವಾಯಿತು. ಯೂಟ್ಯೂಬ್‌ನ ಮೊದಲನೆಯ ಪ್ರಧಾನ ಕಛೇರಿ ಕ್ಯಾಲಿಫೊರ್ನೀಯಾದ ಸ್ಯಾನ್ ಮ್ಯಾಟೆಯೊದಲ್ಲಿರುವ ಒಂದು ಪಿಜ್ಜೇರಿಯಾ ಮತ್ತು ಜಪಾನಿ ಉಪಾಹಾರಗ್ರಹದ ಮೇಲೆ ನೆಲೆಸಿತ್ತು. ಎಂಬ ಡೋಮೆನ್ ಹೆಸರು ಫೆಬ್ರವರಿ 15,2005 ರಂದು ಚಾಲ್ತಿಗೆ ಬಂದಿತು ಮತ್ತು ಇದನ್ನು ಮುಂದಿನ ತಿಂಗಳುಗಳಲ್ಲಿ ಬೆಳೆಸಲಾಯಿತು. ಯೂಟ್ಯೂಬ್‌ನ ಮೋದಲ ವೀಡಿಯೋಗೆ "ಮಿ ಎಟ್ ದ ಝೂ " ಎಂದು ಹೆಸರಿಡಲಾಯಿತು ಮತ್ತು ಇದು ಸ್ಯಾನ್ ಡಿಯೇಗೊ ಝೂನಲ್ಲಿರುವ ಶೋಧಕ ಜಾವೆದ್ ಕರೀಮ್‌ನನ್ನು ತೋರಿಸುತ್ತದೆ. ಈ ವೀಡಿಯೋವನ್ನು ಏಪ್ರಿಲ್ 23,2005 ರಂದು ಸೇರಿಸಲಾಗಿತ್ತು, ಮತ್ತು ಈಗ ಕೂಡ ಇದನ್ನು ಜಾಲತಾಣದಲ್ಲಿ ವೀಕ್ಷಿಸಬಹುದು.
ಯೂಟ್ಯೂಬ್ ಮೇ 2005ರಲ್ಲಿ ಸಾರ್ವಜನಿಕರಿಗೆ ಅದರ ಜಾಲತಾಣದ ಬೀಟಾ ಟೆಸ್ಟ್‌ನ್ನು ನೀಡಿತು ಮತ್ತು ಆರು ತಿಂಗಳ ನಂತರ ನವೆಂಬರ್ 2005ರಲ್ಲಿ ಅಧಿಕೃತವಾಗಿ ಪ್ರಾರಂಭವಾಯಿತು. ಆನಂತರದಲ್ಲಿ ಈ ಜಾಲತಾಣವು ಭರದಿಂದ ಬೆಳೆಯಿತು. ಜುಲೈ 2006ರಲ್ಲಿ ಈ ಕಂಪನಿಯು ಇದರಲ್ಲಿ ಪ್ರತಿದಿನ 65,000ಕ್ಕೂ ಹೆಚ್ಚು ಹೊಸ ವೀಡಿಯೋಗಳನ್ನು ಸೇರಿಸಲಾಗುತ್ತಿದೆ ಮತ್ತು ಪ್ರತಿದಿನ ಈ ತಾಣಕ್ಕೆ 100 ಮಿಲಿಯನ್ ವೀಡಿಯೋ ವಿಕ್ಷಣೆಗಳು ದೊರಕುತ್ತಿದೆ ಎಂದು ಘೋಷಿಸಿತು. ಮಾರುಕಟ್ಟೆ ಸಂಶೋಧನೆ ಕಂಪನಿ comScoreನ ಪ್ರಕಟಗೊಂಡ ಅಂಕಿಅಂಶಗಳ ಪ್ರಕಾರ ಅಮೇರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಆನ್‌ಲೈನ್ ವೀಡಿಯೋಗಳನ್ನು ಯೂಟ್ಯೂಬ್ ಪ್ರಬಲವಾಗಿ ಒದಗಿಸುತ್ತದೆ. ಈ ಕಂಪನಿಯ ಮಾರುಕಟ್ಟೆ ಪಾಲು ಸುಮಾರು ಶೇಖಡಾ 43ರಷ್ಟು ಇದ್ದು, ಜನವರಿ 2009ರಲ್ಲಿ ಆರು ಬಿಲಿಯನ್‌ಗಿಂತಾ ಹೆಚ್ಚು ವೀಡಿಯೋಗಳನ್ನು ವೀಕ್ಷಿಸಲಾಗಿತ್ತು. ಪ್ರತಿ ನಿಮಿಷಕ್ಕೆ 20 ಘಂಟೆಯ ಹೊಸ ವೀಡಿಯೋಗಳನ್ನು ಈ ಜಾಲತಾಣಕ್ಕೆ ಸೇರಿಸಲಾಗುತ್ತದೆ ಮತ್ತು ಅದರಲ್ಲಿ ಮುಕ್ಕಾಲರಷ್ಟು ಅಮೇರಿಕಾ ಸಂಯುಕ್ತ ಸಂಸ್ಥಾನ ದೇಶದ ಹೊರಗಿನಿಂದ ಬರುತ್ತದೆ ಎಂದು ಅಂದಾಜು ಮಾಡಲಾಗಿದೆ. 2007ರಲ್ಲಿನ ಯೂಟ್ಯೂಬ್‌ನ ಬ್ಯಾಂಡ್‌ವಿಡ್ತ್ ಬಳಕೆ 2000 ದ ಇಡೀ ಅಂತರ್ಜಾಲ ಬಳಕೆಗೆ ಸಮಾನವಾಗಿತ್ತು ಎಂದು ಕೂಡ ಅಂದಾಜು ಮಾಡಲಾಯಿತು. ಮಾರ್ಚ್ 2008ರಲ್ಲಿ ಯೂಟ್ಯೂಬ್‌ನ ಬ್ಯಾಂಡ್‌ವಿಡ್ತ್‌ನ ಬೆಲೆ ಒಂದು ದಿನಕ್ಕೆ ಸುಮಾರು US$1 ಮಿಲಿಯನ್ ‍ರಷ್ಟು ಇತ್ತು ಎಂದು ಎಣಿಸಲಾಗಿತ್ತು. Google,Yahoo! ಮತ್ತು Facebook ನಂತರ ಯೂಟ್ಯೂಬ್ ಅತ್ಯಂತ ಹೆಚ್ಚು ವೀಕ್ಷಿಸಲ್ಪಡುತ್ತದೆ ಎಂದು Alexa ದರ್ಜೆ ನೀಡಿದೆ.
ಹೆಸರಿನ ಆಯ್ಕೆಯಿಂದ ಕೆಲವು ಸಮಸ್ಯೆಗಳುಂಟಾದವು. ಏಕೆಂದರೆ, ಈ ಹೆಸರಿಗೆ ಹೋಲುವ ಇನ್ನೊಂದು ಜಾಲತಾಣ  ಇದಕ್ಕೆ ಮುಂಚಿತವಾಗಿಯೇ ಇತ್ತು. ನಿಯಮಿತವಾಗಿ YouTube ನ್ನು ಹುಡುಕುತ್ತಾ utube ಗೆ ಬರುವ ಜನರ ಸಂಖ್ಯೆ ಹೆಚ್ಚಾಗತೊಡಗಿದಾಗ, Universal Tube & Rollform Equipment ಜಾಲತಾಣದ ಮಾಲಿಕರು, ಯೂಟ್ಯೂಬ್‌ನ ಮೇಲೆ ನವೆಂಬರ್ 2006ನಲ್ಲಿ ಮೊಕದ್ದಮೆ ಹೂಡಿದರು. ಯುನಿವರ್ಸಲ್ ಟ್ಯೂಬ್ ಆನಂತರ ತನ್ನ ಜಾಲತಾಣದ ಹೆಸರನ್ನು   ಬದಲಾಯಿಸಿತು.
ಅಕ್ಟೋಬರ್ 2006ರಲ್ಲಿ, Google Inc. ಸಂಸ್ಥೆಯು ಯೂಟ್ಯೂಬ್‌ ಅನ್ನು US$1.65 ಬಿಲಿಯನ್‌ ಹಣವನ್ನು ನೀಡಿ Google ಸ್ಟಾಕ್ ಮುಖಾಂತರ ಯೂಟ್ಯೂಬ್‌ಅನ್ನು ಪಡೆದುಕೊಂಡ ಕುರಿತು ಘೋಷಿಸಿಕೊಂಡಿತು, ಮತ್ತು ಈ ವ್ಯವಹಾರ ನವೆಂಬರ್ 13, 2006 ರಂದು ಪೂರ್ಣಗೊಂಡಿತು. ಯೂಟ್ಯೂಬ್‌ನ ಚಾಲ್ತಿಯಲ್ಲಿರುವ ವಿವರವಾದ ವೆಚ್ಚದ ಅಂಕಿಅಂಶಗಳನ್ನು Google ಒದಗಿಸುವುದಿಲ್ಲ ಮತ್ತು ಯೂಟ್ಯೂಬ್‌ನ ಆದಾಯ 2007ರಲ್ಲಿ "ನಾಟ್ ಮೆಟಿರಿಯಲ್" ಎಂದು ಖರ್ಚುವೆಚ್ಚದ ನೊಂದಣಿಯಲ್ಲಿ ಗುರುತಿಸಲಾಗಿತ್ತು. ಇದರ ಅರ್ಥ ಯೂಟ್ಯೂಬ್ ತನ್ನ ಆದಾಯದ ವಿವರ ತಪ್ಪಾಗಿ ನೀಡಿತ್ತು. ಜೂನ್ 2008ನಲ್ಲಿ ಫೋರ್ಬ್ಸ್ ನಿಯತಕಾಲಿಕದ ಒಂದು ಲೇಖನದಲ್ಲಿ ಯೂಟ್ಯೂಬ್‌ನ 2008ರ ಆದಾಯ US$200 ಮಿಲಿಯನ್ ಇದೆ ಎಂದು ತೋರಿಸಿತು. ಇದರಿಂದ ಜಾಹಿರಾತಿನ ಮಾರಾಟದಲ್ಲಿ ಗಮನಾರ್ಹ ಬೆಳವಣಿಗೆಯಿದೆ ಎಂದು ಕಂಡುಬಂತು.
ಅನಂತ್ ಕುಮಾರ್ ಹೆಗಡೆ
ಅನಂತ್ ಕುಮಾರ್ ಹೆಗಡೆಯವರು ಭಾರತೀಯ ರಾಜಕಾರಣಿ ಮತ್ತು ಉತ್ತರ ಕನ್ನಡ ಕ್ಷೇತ್ರದ ಸಂಸತ್ ಸದಸ್ಯರು. ಭಾರತೀಯ ಜನತಾ ಪಾರ್ಟಿಯ ಸದಸ್ಯರು ಮತ್ತು ಮಾಜಿ ಕೌಶಲ್ಯ ಅಭಿವೃದ್ಧಿ ಮತ್ತು ಉದ್ಯಮಶೀಲತೆಯ ಸಚಿವರಾಗಿದ್ದರು.
ಯೂಟ್ಯೂಬ್‌
ಕಂಪನಿಯ ಇತಿಹಾಸ
ನವೆಂಬರ್ 2008ರಲ್ಲಿ,ಯೂಟ್ಯೂಬ್, MGM, ಲೈಯನ್ಸ್ ಗೇಟ್ ಎಂಟರ್‌ಟೈನ್‌ಮೆಂಟ್ ಮತ್ತು CBS ಸಂಸ್ಥೆಗಳ ಜೊತೆಗೆ ಒಪ್ಪಂದ ಮಾಡಿಕೊಂಡಿತು. ಇದರ ಅನುಸಾರ ಕಂಪನಿಗಳು ತಮ್ಮ ಚಲನಚಿತ್ರ ಮತ್ತು ದೂರದರ್ಶನ ಕಾರ್ಯಕ್ರಮಗಳನ್ನು ಪೂರ್ಣವಾಗಿ ಜಾಹೀರಾತಿನ ಯೂಟ್ಯೂಬ್‌ನಲ್ಲಿ ಜೊತೆಗೆ ಪೋಸ್ಟ್ ಮಾಡಲು ಅನುಮತಿ ಇದೆ. ಇದರ ಉದ್ದೇಶ Hulu ದಂತಹ ಜಾಲತಾಣಗಳಿಗೆ ಸ್ಪರ್ಧೆ ನೀಡುವುದಿತ್ತು, Hulu ಜಾಲತಾಣದಲ್ಲಿ NBC,ಫಾಕ್ಸ್ ಮತ್ತು ಡಿಸ್ನಿಯ ಕಾರ್ಯಕ್ರಮಗಳನ್ನು ಪ್ರದರ್ಶಿಸಲಾಗುತ್ತದೆ.
ಸಾಮಾಜಿಕ ಪರಿಣಾಮ
right|thumb|ಜಿಯೊಂಗ್-ಹ್ಯುನ್ ಲಿಮ್ ನಿರ್ವಹಿಸಿರುವ ಪಚೆಲ್ಬೆಲ್‍ನ ಕೆನೆನ್‍ ಯುಟ್ಯೂಬ್‍ನಲ್ಲಿ ಅತಿ ಹೆಚ್ಚು ವೀಕ್ಷಿಸಿದ ವೀಡಿಯೊಗಳಲ್ಲಿ ಇದು ಒಂದು.
ಅನಂತ್ ಕುಮಾರ್ ಹೆಗಡೆ
ಆರಂಭಿಕ ಜೀವನ
ಅನಂತ್ ಕುಮಾರ್ ಹೆಗಡೆಯವರು ೧೯೬೮ರ ಮೇ ೨೦ರಂದು ಉತ್ತರ ಕನ್ನಡ ಜಿಲ್ಲೆಯ ಸಿರ್ಸಿ ತಾಲ್ಲೂಕಿನಲ್ಲಿ ಜನಿಸಿದರು. ಇವರ ತಂದೆ ದತ್ತಾತ್ರೇಯ ಹೆಗಡೆ ಮತ್ತು ತಾಯಿ ಲಲಿತಾ.
ಯೂಟ್ಯೂಬ್‌
ಸಾಮಾಜಿಕ ಪರಿಣಾಮ
2006ರಲ್ಲಿ ಪ್ರಸರಿಸಿದ "ಬಸ್ ಅಂಕಲ್" ವೀಡಿಯೋವಿನ ಯಶಸ್ಸು ಸಮಾಜದ ಮೇಲೆ ಯೂಟ್ಯೂಬ್‌ನ ಮಹತ್ತರ ಪರಿಣಾಮಕ್ಕೆ ಒಂದು ಉತ್ತಮ ಉದಾಹರಣೆ. ಈ ವೀಡಿಯೋನಲ್ಲಿ ಒಬ್ಬ ಯುವಕ ಮತ್ತು ಒರ್ವ ವೃದ್ಧರ ಮಧ್ಯ ಹಾಂಗ್‌ಕಾಂಗ್‌ನಲ್ಲಿನ ಒಂದು ಬಸ್ಸಿನಲ್ಲಿ ನಡೆದ ಆವೇಶದ ವಾದವನ್ನು ತೋರಿಸಲಾಗಿದೆ. ಇದರ ಬಗ್ಗೆ ಮುಖ್ಯ ಮಾಧ್ಯಮಗಳಲ್ಲಿ ತುಂಬ ಚರ್ಚೆ ನಡೆಯಿತು. ಎಲ್ಲರ ಗಮನ ಸೆಳೆದ ಯೂಟ್ಯೂಬ್‌ನ ಇನ್ನೊಂದು ವೀಡಿಯೋ ಗಿಟಾರ್. ಇದರಲ್ಲಿ ಪಚ್ಚೆಲ್‌ಬೆಲ್ಸ್ ಕ್ಯಾನನ್‌ರವರ ವಿದ್ಯುತ್ ಗಿಟಾರನ್ನು ನುಡಿಸುವುದನ್ನು ತೋರಿಸಲಾಗಿದೆ. ನುಡಿಸುವವರ ಹೆಸರನ್ನು ವೀಡಿಯೋದಲ್ಲಿ ಕೊಟ್ಟಿರಲಿಲ್ಲ. ಆದರೆ ಇದನ್ನು ಮಿಲಿಯಗಟ್ಟಲೆ ಜನರು ನೋಡಿದ ಮೇಲೆ, "ದಿ ನ್ಯೂಯಾರ್ಕ್ ಟೈಮ್ಸ್ " ಪತ್ರಿಕೆಯು ಆ ಗಿಟಾರ್ ವಾದಕ ದಕ್ಷಿಣ ಕೊರಿಯಾದ 23 ವರ್ಷದ ಜೆಯೋಂಗ್-ಹ್ಯೂನ್ ಲಿಮ್ ಎಂದು ಬಹಿರಂಗಪಡಿಸಿತು. ಇವರು ಅದನ್ನು ತಮ್ಮ ಮನೆಯ ಶಯನಗೃಹದಲ್ಲಿ ಧ್ವನಿಮುದ್ರಣ ಮಾಡಿದರು.
ಅನಂತ್ ಕುಮಾರ್ ಹೆಗಡೆ
ವಯಕ್ತಿಕ ಜೀವನ
ಅನಂತ್ ಕುಮಾರ್ ಹೆಗಡೆಯವರು ೧೯೯೮ರಲ್ಲಿ ಶ್ರೀರೂಪ ಹೆಗಡೆವರನ್ನು ವಿವಾಹವಾದರು. ಈ ದಂಪತಿಗಳಿಗೆ ಒಬ್ಬಳು ಪುತ್ರಿ ಮತ್ತು ಒಬ್ಬ ಪುತ್ರನಿದ್ದಾನೆ.
ಯೂಟ್ಯೂಬ್‌
ಕೃತಿಸ್ವಾಮ್ಯದ ವಸ್ತುಗಳು
ಯೂಟ್ಯೂಬ್ ವೀಡಿಯೋಗಳು ಕೃತಿಸ್ವಾಮ್ಯದ ಕಾನೂನನ್ನು ಗೌರವಿಸುವುದರಲ್ಲಿ ವಿಫಲವಾಗಿದೆ ಎಂದು ಟೀಕೆಗೊಳಗಾಗಿದೆ. ವೀಡಿಯೋ ಅಪ್ಲೋಡ್ ಮಾಡಬೇಕಾದರೆ, ಈ ಕೆಳಕಂಡ ಸಂದೇಶವನ್ನು ಬಳಕೆದಾರರಿಗೆ ತಮ್ಮ ಪರದೆಯ ಮೇಲೆ ಪ್ರತಿ ಸಲ ತೋರಿಸಲಾಗುತ್ತದೆ: "ಯಾವುದೇ TV ಕಾರ್ಯಕ್ರಮ, ಸಂಗೀತ ವೀಡಿಯೋ, ಸಂಗೀತ ಕಛೇರಿ ಅಥವಾ ಜಾಹೀರಾತುಗಳನ್ನು ಅನುಮತಿಯಿಲ್ಲದೆ ಸೇರಿಸಬಾರದು. ಇವುಗಳನ್ನು ಪೂರ್ಣವಾಗಿ ನೀವೇ ಸ್ವತಃ ಸೃಷ್ಟಿಸಿದರೆ ಮಾತ್ರ ನೀವು ಇದನ್ನು ಸೇರಿಸಬಹುದು. ಕೃತಿಸ್ವಾಮ್ಯದ ಸಲಹೆಯ ಪುಟ ಮತ್ತು ಸಮುದಾಯದ ವಿವರಣೆಯ ಪುಸ್ತಕದ ಸಹಾಯದಿಂದ ನಿಮ್ಮ ವೀಡಿಯೋ ಇನ್ನಿತರರ ಕೃತಿಸ್ವಾಮ್ಯವನ್ನು ಉಲ್ಲಂಘಿಸುತ್ತದೆಯೇ ಎಂದು ತಿಳಿಯಬಹುದು." ಈ ಸೂಚನೆ ಆದಾಗ್ಯೂ ಕೂಡ,ಇನ್ನು ಹಲವು ಅನಧಿಕೃತ ತುಣುಕುಗಳನ್ನು ದೂರದರ್ಶನದ ಕಾರ್ಯಕ್ರಮ, ಚಲನಚಿತ್ರ ಮತ್ತು ಸಂಗೀತ ವೀಡಿಯೋಗಳಿಂದ ಮುದ್ರಿಸಿದ ಯೂಟ್ಯೂಬ್‌ನಲ್ಲಿದೆ. ಯೂಟ್ಯೂಬ್ ಯಾವುದೇ ವೀಡಿಯೋಗಳನ್ನು ಆನ್‌ಲೈನ್ ಪೋಸ್ಟ್ ಮಾಡುವ ಮುಂಚೆ ವೀಕ್ಷಿಸಿರುವುದಿಲ್ಲ, ಮತ್ತು ಕೃತಿಸ್ವಾಮ್ಯದ ಮಾಲೀಕರಿಗೆ ಡಿಜಿಟಲ್ ಮಿಲೇನಿಯಮ್ ಕೃತಿಸ್ವಾಮ್ಯ ಕಾಯ್ದೆ ಅಂತರ್ಗತದಲ್ಲಿ ಸೂಚನೆ-ಪತ್ರ ಕಳಿಸುವ ಜವಾಬ್ದಾರಿ ಬಿಟ್ಟಿರುತ್ತದೆ. ಯೂಟ್ಯೂಬ್ ಕೃತಿಸ್ವಾಮ್ಯದ ವಸ್ತುಗಳ ಅಪ್ಲೋಡ್ ಮಾಡುವುದನ್ನು ತಡೆಗಟ್ಟಲು ಬಹಳ ಕಡಿಮೆ ಕ್ರಮಗಳನ್ನು ಕೈಗೊಂಡಿದೆ ಎಂದು ಆಪಾದಿಸಿ ಈಗಾಗಲೇ Viacom,Mediaset ಮತ್ತು ಇಂಗ್ಲಿಷ್ ಪ್ರೀಮಿಯರ್ ಲೀಗ್‌ಗಳಂಹ ಸಂಸ್ಥೆಗಳು ಯೂಟ್ಯೂಬ್‌ನ ವಿರುದ್ಧ ಮೊಕದ್ದಮೆ ಹಾಕಿದ್ದಾರೆ. US$1 ಬಿಲಿಯನ್‌ರಷ್ಟು ಮೊತ್ತವನ್ನು ತಮಗಾದಹಾನಿಯನ್ನು ತುಂಬಿಸಿಕೊಳ್ಳಲು ಯೂಟ್ಯೂಬ್‌ಗೆ ಕೇಳಿದ Viacom ನ ಪ್ರಕಾರ, ಇವರ ಸಂಸ್ಥೆಯ 150,000ರಷ್ಟು ಅನಾಧಿಕೃತ ತುಣುಕುಗಳು ಯೂಟ್ಯೂಬ್‌ನಲ್ಲಿ ಕಂಡುಬಂದಿವೆ ಮತ್ತು ಇವುಗಳನ್ನು ಅಚ್ಚರಿಯ ಪ್ರಮಾಣದಲ್ಲಿ ಅಂದರೆ 1.5 ಬಿಲಿಯನ್‌ರಷ್ಟು ಸಲ ವೀಕ್ಷಿಸಲಾಗಿದೆ. ಇದಕ್ಕೆ ಪ್ರತ್ಯುತ್ತರವಾಗಿ ಯೂಟ್ಯೂಬ್ ನ ಮಾಲೀಕರು, ಕಾನೂನುಬದ್ಧ ಬಾಧ್ಯತೆಯನ್ನು ಮೀರಿ ವಿಷಯ-ವಸ್ತುಗಳ ಮಾಲೀಕರಿಗೆ ತಮ್ಮ ಕೃತಿಯನ್ನು ಕಾಪಾಡಲು ತಾವು ಸಹಾಯ ಮಾಡುತ್ತೇವೆ ಎಂದು ಹೇಳಿದರು. Viacom ಮೊಕದ್ದಮೆ ಹಾಕಿದ ಕಾರಣ, ಯೂಟ್ಯೂಬ್ ವೀಡಿಯೋ ID ಎಂಬ ಒಂದು ಕ್ರಮವನ್ನು ಪರಿಚಯಿಸಿತು. ಇದು ಸೇರಿಸಲ್ಪಟ್ಟ ವೀಡಿಯೋಗಳನ್ನು ಮತ್ತು ಕೃತಿಸ್ವಾಮ್ಯವಿರುವ ವಸ್ತುಗಳ ದತ್ತಾಂಶದಲ್ಲಿನ ವೀಡಿಯೋಗಳನ್ನು ಹೋಲಿಸಿ ನಿಯಮ ಉಲ್ಲಂಘನೆಯಾಗಿದೆಯೆ ಎಂದು ಪರೀಕ್ಷಿಸುತ್ತದೆ. ಈ ಕ್ರಮದ ಗುರಿ ಕೃತಿಸ್ವಾಮ್ಯದ ನಿಯಮ ಉಲ್ಲಂಘನೆಯನ್ನು ಕಡಿಮೆ ಮಾಡುವುದು.
ಆಗಸ್ಟ್ 2008ರಲ್ಲಿ U.S. ನ್ಯಾಯಾಲಯವು, ಕೃತಿಸ್ವಾಮ್ಯದ ಮಾಲೀಕರು ಯಾವುದೆ ಆನ್‌ಲೈನ್ ವಿಶಯವಸ್ತುವನ್ನು ಹಾಗೆಯೆ ತೆಗೆಯಲು ನಿರ್ದೇಶಿಸಬಾರದು, ಮೊದಲು ಆ ಪ್ರಸಾರಗೊಳ್ಳುತ್ತಿರುವ ವಿಷಯವಸ್ತುವು ಸದುಪಯೋಗದ ಮಿತಿಯಲ್ಲಿದೆಯೇ ಎಂದು ಅನ್ವೇಷಿಸಬೇಕೆಂದು ಆದೇಶ ಹೊರಡಿಸಿತು. ಈ ಮೊಕದ್ದಮೆಯು ಪೆನ್ಸಿಲ್ವೇನಿಯಾದ ಗ್ಯಾಲೆಟ್ಸನ್‌ನ ಸ್ಟೆಫ್ಯಾನಿ ಲೆಂಝ್‌ರವರು ತಮ್ಮ 13 ತಿಂಗಳು ವಯಸ್ಸಿನ ಮಗನ 29 ಸೆಕೆಂಡುಗಳ ವೀಡಿಯೋವನ್ನು ಯೂಟ್ಯೂಬ್‌ನಲ್ಲಿ ಪೋಸ್ಟ್ ಮಾಡಿದ್ದ ಕುರಿತಾಗಿತ್ತು, ಈ ಮನೆಯಲ್ಲಿ ಮಾಡಿದ ವೀಡಿಯೋದಲ್ಲಿ ಆ ಮಗುವು ಪ್ರಿನ್ಸ್‌ರವರ ಹಾಡು "ಲೆಟ್ಸ್ ಗೋ ಕ್ರೇಜಿ" ಯ ಸಂಗೀತಕ್ಕೆ ಕುಣಿಯುತ್ತಿದ್ದ.
ಗೋಪ್ಯತೆ
ಜುಲೈ 2008ರಲ್ಲಿ, ನ್ಯಾಯಾಲಯದ ಆದೇಶವು Viacomದ ಪರವಾಗಿ ಆಯಿತು, ಮತ್ತು ಇದರ ಅನುಸಾರ ಯೂಟ್ಯೂಬ್ ತನ್ನ ಜಾಲತಾಣದ ಪ್ರತಿ ಬಳಕೆದಾರರ ವೀಕ್ಷಣೆಯ ಅಭ್ಯಾಸದ ವಿಸ್ತಾರವಾದ ದತ್ತಾಂಶವನ್ನು Viacom‍ ಗೆ ಸಲ್ಲಿಸಬೇಕಿತ್ತು. ಪ್ರತ್ಯೇಕ ಬಳಕೆದಾರರ ವೀಕ್ಷಣೆಯ ಅಭ್ಯಾಸವನ್ನು ಗುರುತಿಸಲು ಅವರ IP ವಿಳಾಸ ಮತ್ತು ಲಾಗಿನ್ ಹೆಸರುಗಳ ಸಹಾಯದಿಂದಲೇ ವೀಕ್ಷಣೆಯ ದತ್ತಾಂಶವನ್ನು ಪಡೆಯುವುದಾದ್ದರಿಂದ ಆ ಮಾಹಿತಿಗಳನ್ನೂ ನೀಡಬೇಕಾಗುವ ಕಾರಣದಿಂದಾಗಿ ಸಮಸ್ಯೆ ತಲೆದೋರಿತು. ಈ ನಿರ್ಧಾರವನ್ನು ಎಲೆಕ್ಟ್ರಾನಿಕ್ ಫ್ರಂಟಿಯರ್ ಫೌಂಡೇಷನ್‌ನವರು ಟೀಕಿಸಿ ಈ ಆದೇಶ "ಗೋಪ್ಯತೆಯ ಹಕ್ಕಿಗಳಿಗೆ ಹಿನ್ನಡೆ" ಎಂದು ಹೇಳಿದರು. U.S. ಜಿಲ್ಲಾ ನ್ಯಾಯಾಲಯದ ನ್ಯಾಯಾಧೀಶ ಲೋಯಿಸ್ ಸ್ಟ್ಯಾಂಟನ್‌ರವರು ಈ ಗೋಪ್ಯತೆಯ ವ್ಯಾಕುಲತೆ ಬರಿ "ಊಹಾತ್ಮಕ" ಎಂದು ಹೇಳಿ ತಳ್ಳಿಹಾಕಿದರು ಮತ್ತು ಯೂಟ್ಯೂಬ್‌ಗೆ ಟೆರಾಬೈಟ್‍ರಷ್ಟು ಗಾತ್ರದ ಎಲ್ಲಾ 12 ದಾಖಲೆಗಳನ್ನು ಸಲ್ಲಿಸುವಂತೆ ಹೇಳಿದರು. ಯೂಟ್ಯೂಬ್ ತನ್ನ ಹುಡುಕಾಟ ಎಂಜಿನ್‌ನ ಸೋರ್ಸ ಕೋಡ್ ತನಗೆ ಸಲ್ಲಿಸಬೇಕೆಂಬ Viacom ನ ಬೇಡಿಕೆಯನ್ನು ನ್ಯಾಯಾಧೀಶರಾದ ಸ್ಟ್ಯಾಂಟನ್‌ವರು ತಿರಸ್ಕರಿಸಿದರು. ಏಕೆಂದರೆ ಅವರ ಪ್ರಕಾರ, ಇದರಲ್ಲಿ ಕೃತಿಸ್ವಾಮ್ಯವನ್ನು ಉಲ್ಲಂಘಿಸಿದ ವೀಡಿಯೋಗಳನ್ನು ಯೂಟ್ಯೂಬ್ ಬೇರೆಯಾಗಿ ಬಳಸುತ್ತಾರೆ ಎಂಬ ಕುರಿತು ಯಾವುದೇ ದಾಖಲೆಯಿಲ್ಲ.